text:
Apocalypse
NYAÐEÐEFIA ƑE AGBALẼ
KpɔkplɔyiɖemeYohanes nye Yesu Kristo fe nusrɔ̃lawo dometɔ ɖeka. Eyae ŋlɔ
Yohanes fe nyanyui la kple Yohanes fe agbalẽ etɔ̃awo. Eya kee
ŋlɔ nyaɖeɖefia hã. Le ɣemaɣi me la, wonɔ kristotɔwo yome tim
vevie ŋutɔ. Wolé Yohanes eye wotsɔe yi ɖada ɖe Patmo Ƒukpo
dzi. Mawu ɖe nu geɖewo fiae to ŋutega me le afi sia eye woŋlɔ
wo ɖe agbalẽ sia me! Mawu ɖee fiae kɔtee bena kristotɔwo laxɔ
wofe fetu nyui kokoko eye xexeme yeye aɖe ava, si me nuxaxa
kple vevesese aɖeke maga nɔ o. Agbalẽ sia nye ŋusẽdodo na
kristotɔwo le ɣeyiɣi sesẽ mawo me.Emenyawo 1. Ŋgɔdonya, 1.1-8
2. Ðeɖefia gbãtɔ, 1:9-3:22
3. Ðeɖefia evelia, 4:1-16:21
4. Ðeɖefia etɔ̃lia, 17:1-21:8
5. Ðeɖefia enelia, 21:9-22:5
6. Tafonyawo, 22:6-21
Ŋgɔdonya kple gbedoname
1 Esia enye Yesu Kristo fe ɖeɖefia si Mawu nae be woaɖe fia efe dɔlawo tso nu
si ava dzɔ kpuie la ŋuti. Edɔ efe mawudɔla ɖa be wòaɖe nu siawo afia Yohanes ame
si nye efe dɔla. 2 Yohanes ɖi ɖase le nu si wo katã wòkpɔ la ŋu, nu siwo nye Mawu
fe nya kple Yesu Kristo ŋu fe ɖaseɖiɖi. 3 Woayra ame si xlẽ nyagblɔɖi sia me
nyawo, woayra ame siwo see eye wòtsɔ emenyawo ɖe wofe dzime elabena ɣeyiɣi la
te tu afe.
4 Agbalẽ sia tso Yohanes gbɔ na hame adre siwo le Asia nutome: amenuveve
kple ŋutifafa si tso Mawu ame si nɔ anyi, eye wòli eye wògale vava ge la gbɔ kple
gbɔgbɔ adre siwo le efe fiazikpui la ŋgɔ, 5 kple Yesu Kristo, ame si nye ɖaseɖila
anukwaretɔ, ame gbãtɔ si fɔ tso ku me eye wònye anyigbadzifiawo dziɖula la gbɔ na
mi. Eya ame si lɔ̃ mí eye wòɖe mí tso míafe nu vɔ̃wo me to efe ʋu me, 6 eya ame si
wɔ mí be míanye fiaɖufe kple Osɔfo siwo asubɔ efe Mawu kple Fofoa eya tɔ nanye
ŋutikɔkɔe kple ŋusẽ tso mavɔ me yi ɖe mavɔ me! Amen.
7 Kpɔ ɖa! Egbɔna; alilῖkpowo afo xlãe eye ŋku ɖe sia ɖe akpɔe. Ẽ, ame siwo
tɔ akplɔe gɔ̃ hã akpɔe. Ne eva do la, dukɔwo afa avi kple ɣli le eya amea ta. Ẽ!
Amen! Neva ame nenema!
8 “Nyee nye A kple Z, gɔmedzedze kple nuwuwu ame si nɔ anyi, eli eye
wògale vava ge, ame si nye Ŋusẽkatãtɔ.” Afetɔ Mawue gblɔe.
Yohanes kpɔ ŋutega
9 Nye, mia nɔvi Yohanes, ame si kpe fu kpli mi le Afetɔ la ta lae le agbalẽ sia ŋlɔm
na mi. Nye hã mekpɔ gome le dzidodo si Mawu nana la me eye miakpɔ gome le efe
fiaɖufe la hã me!
Menɔ Patmo Ƒukpo dzi. Woɖe aboyom yi afi ma le ale si megblɔ Mawu fe
nya kple nu si menya tso Yesu Kristo ŋuti la ta. 10 Esime menɔ gbɔgbɔ me le Afetɔ
la fe ŋkekea dzi la, mese gbe sesẽ aɖe le megbenye abe kpe fe ɖiɖi ene. 11 Enɔ
gbɔgblɔm bena, “Nyee nye A kple Z, Gbãtɔ kple Mlɔetɔ” Emegbe mesee wògagblɔ
be, “Ŋlɔ nu sia nu si nakpɔ la da ɖi eye naɖo agbalẽa ɖe hame adre siwo le Asia.
Efeso, Smirna Pergamo, Tiatira, Sardes, Filadelfia kple Laodikea.”
12 Esi metrɔ be makpɔ ame si nɔ nu fom la, kasia mekpɔ sikakaɖiti adre. 13
Ame aɖe tsi tre ɖe wo dome, si ɖi Amegbetɔvi la. Edo awu ʋlaya aɖe eye wotsɔ
sikalidziblanu aɖe bla akɔta. 14 Efe taɖa fu tititi abe alẽfu alo ɖetifu ene. Efe ŋkuwo
le ɖaɖam abe dzofeaɖewo ene. 15 Efe afɔwo biã hẽ abe akɔbli si wode kpodzo me
ene eye efe gbe le abe tɔsisi geɖewo fe howɔwɔ ene. 16 Elé ɣletivi adre ɖe nuɖusi
eye yi ɖaɖe nuevee do go tso efe nu me. Efe mo le keklẽm abe ɣekeklẽ ene.
17 Esi mekpɔe la, medze anyi ɖe efe afɔnu abe ame kuku ene. Tete wòtsɔ efe
nuɖusi da ɖe dzinye eye wògblɔ bena, “Mègavɔ̃ o. Nyee nye Gbãtɔ kple Mlɔetɔ. 18
Nyee nye Ame si le agbe, meku kpɔ gake, kpɔ ɖa, mele agbe tso mavɔ me yi mavɔ
me! Eye ku kple tsiẽfe fe safuiwo le asinye.
19 “Eya ta ŋlɔ nu siwo nèkpɔ fifia kple nu siwo le vava ge emegbe. 20 Nu
ɣaɣla si le ɣletivi adre siwo nèkpɔ melé ɖe ɖusi kple sikakaɖiti adreawo lae nye si.
Êletivi adreawo nye hame adreawo fe mawudɔlawo eye sikakaɖiti adreawo nye
hame adreawo.
Gbedeasi na Efeso Hame la
2 Ŋlɔ na Efeso Hamea fe mawudɔla be, ‘Esiawoe nye nya siwo tso ame si lé
ɣletivi adre ɖe ɖusi eye wòle zɔzɔm le sikakaɖiti adreawo dome la gbɔ. 2 Menya wò
dɔwɔwɔwo, wò kutrikuku kple wò ŋusẽdodonu. Menyae be màte ŋu alɔ̃ ame vɔ̃ɖiwo
fe nya o, gawu la èdo ame siwo be yewonye apostolowo evɔ womenyee o la kpɔ eye
nèkpɔ be wonye aʋatsotɔwo. 3 Èdze agbagba, eye nèto fukpekpe geɖe me le nye ŋkɔ
la ta gake nu meti tɔ na wò o.
4 ‘“Gake mekpɔ nu sia le ŋutiwò be nègblẽ wò gbãlɔlɔ̃ ɖi. 5 Ðo ŋku afi si
nège tso la dzi! Trɔ dzime eye nàwɔ nu siwo nèwɔna tsã. Ne mètrɔ dzime o la, mava
gbɔwò eye maɖe wò akaɖiti la le enɔfe. 6 Ke esia nye nu dzeame nèwɔ be nèlé fu
Nikolaitɔwo fe nuwɔnawo, nu siwo nye hã melé fui.
7 ‘“Ame si to senu li na la, nese nu si gblɔm Gbɔgbɔ la le na hameawo. Ame
si ɖu dzi la, mana ŋusẽe be wòaɖu agbeti si le Mawu fe Paraɖiso me la fe tsetsea.
Gbedeasi na Smirna Hame la
8 “Ŋlɔ na Smirna Hamea fe mawudɔla be, ‘Esiawo nye nya siwo tso eya, ame si nye
Gbãtɔ kple Mlɔɛtɔ, ame si ku eye wògale agbe la gbɔ. 9 Menya wò fukpekpe kple
ahedada evɔ kesinɔtɔ nènye hafi! Menya ame siwo gblɔna be yewonye Yudatɔwo
evɔ womenyee o, ke boŋ wonye satana fe fufofemenɔlawo.
10 Megavɔ̃ na fukpekpe siwo ava dze dziwo la o. Satana ade mia dometɔ
aɖewo gaxɔ me le ŋkeke siawo me be woate mi akpɔ. Woati mia yome ‘ŋkeke ewo,’
si gɔmee nye ɣeyiɣi kpui aɖe.
“ ‘Nɔ nutefewɔwɔ dzi yi ɖase ɖe ku me gɔ̃ hã eye mana agbefiakuku wò. 11
Ame si to se nu li na la nese nu si gblɔm Gbɔgbɔ la le na hameawo. Ku Evelia mawɔ
nu vevi aɖeke ame si aɖu dzi la o.’
Gbedeasi na Pergamo Hame la
12 “Ŋlɔ na Pergamo Hamea fe mawudɔla be, ‘Esiawo nye ame si lé yi ɖaɖɛ nuevee
ɖe asi la fe nyawo. 13 Menya afi si èle, eyae nye afi si Satana li efe fiazi anyi ɖo. Ke
hã la, ègalé nye ŋkɔ me ɖe asi ko; mègbe nu le wò xɔse si nètsɔ ɖe menye la gbɔ o;
èlé eme ɖe asi le Antipas, nye ɖasefo nutefewɔla, fe ɣeyiɣiwo me gɔ̃ hã, ame siwo
wowu le miafe du si nye Satana nɔfe la me.
14 “Ke hã la nya ʋe aɖewo le asinye ɖe ŋutiwò. Ame aɖewo le mia dome afi
ma, ame siwo galé Balam fe nufiafiawo me ɖe asi ko, ame si fia Balak be wòable
Israelviwo nu woawɔ nu vɔ̃ to nuɖuɖu siwo wotsɔ sa vɔe na legbawo la ɖuɖu me
kple ahasiwɔwɔ me. 15 Nenema ke ame siwo lé Nikolai fe nufiafia me ɖe asi la hã le
mia dome. 16 Eya ta trɔ dzime! Ne menye nenema o la, mava gbɔwò kpuie eye
mawɔ avu kpli wò kple yi si le nye nume.
17 “‘Ame si to senu li na la, nese nu si gblɔm Gbɔgbɔ la le na hameawo.
Gbedeasi na Tiatira Hame la
18 Ŋlɔ na Tiatira Hamea fe mawudɔla be, “Esiawo nye Mawu Vi la fe nyawo, ame
si fe ŋkuwo le abe dzofeaɖe ene eye efe afɔwo le abe gadzῖ si le keklẽm la ene. 19
Menya wò dɔwɔwɔwo, wò lɔlɔ̃, wò xɔse, wò dɔmenyowɔwɔ kple wò vevidodo eye
azɔ gɔ hã la, èle wo wɔm wu tsã.
20 Ke hã la, mekpɔ nu sia le ŋutiwò; èɖe mɔ na nyɔnu ma, ame si woyɔ na be
Yezebel, ame si yɔa eɖokui be nyagblɔɖila. Ekplɔ nye dɔlawo trae to efe nufiafia me
be woage ɖe ahasiwɔwɔ me eye be woaɖu nu siwo wotsɔ sa vɔe na legbawo. 21
Mena ɣeyiɣii be wòatrɔ tso efe ŋunyɔnuwo wɔwɔ me gake egbe. 22 Eya ta matsɔe
afu fukpekpe fe aba dzi eye mana be ame siwo wɔ ahasi kplii la nakpe fu vevie, dzaa
ɖe wòtrɔ le efe mɔ vɔ̃wo dzi. 23 Mafu nu viawo woaku ekema hameawo katã anyae
be nyee nye dziwo kple susuwò me dzrola eye maxe fe na ame sia ame le efe
nuwɔwɔwo nu. 24 Azɔ mele egblɔm na mi ame mamlɛ siwo le Tiatira, mi ame siwo
melé nufiafia me ɖe asi o eye miesrɔ̃ nu si woawo ŋutɔ le yɔyɔm be Satana fe nu
goglowo o la, nyemada agba kpekpe bubu aɖeke ɖe mia dzi o. 25 Miawo ya milé nu
si le mia si la me ɖe asi sesῖe va se ɖe esime mava.
26 Ame si ɖu dzi eye wòwɔ nye lɔlɔ̃nu va se ɖe nuwuwu la, eyae mana ŋusẽe
ɖe dukɔwo dzi, 27 ‘aɖu wo dzi kple gatikplɔ, atsɔ wo axlã ɖe nu woakaka abe ze
ene’ eye anɔ abe ale si ko mexɔ ŋusẽ tso fofonye gbɔ ene. 28 Matsɔ ŋukeɣletivi la hã
nɛ. 29 Ame si to senu li na la nese nu si gblɔm Gbɔgbɔ la le na hameawo.
Gbedeasi na Sardis Hame la
3 Ŋlɔ na Sardis Hame la fe mawudɔla be, “Esiawo nye nya siwo ame si lé
Mawu fe Gbɔgbɔ adreawo kple ɣletivi adreawo ɖe asi la gblɔ. Menya wò
dɔwɔwɔwo, wò ŋkɔ ɖi le tefewo be èle agbe, gake la eku 2 Nyɔ, do ŋusẽ nu siwo
susɔ eye wole kumɔdzi la elabena nyemekpɔ be wò dɔwɔwɔ de blibo le nye Mawu
ŋkume o. 3 Eya ta ɖo ŋku nu si nèxɔ eye nèse la dzi, wɔ edzi eye nàtrɔ dzime. Ke ne
mènyɔ o la, mava gbɔwò abe fiafitɔ ene eye mànya ga si me mava gbɔwò o.
4 Ke hã la, ame ʋe aɖewo le asiwo le Sardis, ame siwo mefo ɖi wofe awuwo
o. Woazɔ kplim eye woanɔ awu ɣiwo me elabena wodze nɛ. 5 Ame si ɖu dzi la hã
anɔ abe wo ameawo ene, anɔ awu ɣi me. Nyematutu efe ŋkɔ ɖa le agbegbalẽa me
gbeɖe o ke boŋ maʋu efe ŋkɔ me le fofonye kple efe mawudɔlawo ŋkume. 6 Ame si
to senu li na la, nese nu si gblɔm Gbɔgbɔ la le na hameawo.
Gbedeasi na Filadelfia Hamea
7 Ŋlɔ na Filadelfia hame la fe mawudɔla be, “Esiawo nye ame si le kɔkɔe, nye
nyatefetɔ eye David fe safui le esi la fe nyawo. Nu si wòʋu la, ame aɖeke mate ŋu
atui o eye nu si wòtu la, ame aɖeke mate ŋu aʋui o. 8 Menya wò dɔwɔwɔwo. Kpɔ
ɖa, metsɔ ʋɔ si le ʋuʋu si ame aɖeke mate ŋu atu o la, ɖo ŋkuwòme. Menya be wò
ŋusẽ le sue ke hã la èlé nye nya me ɖe asi eye mègbe nu le nye ŋkɔ gbɔ o. 9 Mana
ame siwo nye Satana fe fufofemenɔlawo, ame siwo gblɔ be yewonye Yudatɔwo evɔ
womenyee o, ke boŋ wonye alakpatɔwo la nava dze anyi ɖe wò afɔ nu, eye woaʋu
eme be melɔ̃ wò. 10 Esi nèlé nye sedede me ɖe asi be nànɔ te le dzigbɔɖi me ta la,
nye hã maɖe wò le dodokpɔ fe gafofo si gbɔna xexeame katã dzi be woado
anyigbadzinɔlawo akpɔ la me. 11 Kpɔ ɖa, megbɔna kaba! Lé ŋusẽ sue si le asiwò la
me ɖe asi sesῖe ale be ame aɖeke maxɔ wo fiakuku la le asiwò o.
12 “‘Amesi aɖu dzi la, mawɔe woazu sɔti le Mawu fe gbedoxɔ me. Anɔ dedie
eye magado go o. Maŋlɔ nye Mawu fe ŋkɔ ɖe eŋu eye woazu dumevi atso nye
Mawu fe du, Yerusalem Yeyea me. Du sia aɖiɖi tso nye Mawu gbɔ le dzifo. Mawu
ana woaŋlɔ nye Ŋkɔ yeyea ɖe ame sia ŋu.
13 “‘Ame sia ame si to senu li na la, ese nu si gblɔm Gbɔgbɔ la le na
hameawo.’
Gbedeasi na Laodikea Hame la
14 “Ŋlɔ agbalẽ sia na hame si le Laodikea fe mawudɔla:
“Nya siawo tso ame si le tsitre sesῖe, ame si nye Ðasefo nutefewɔla kple
anukwaretɔ le nu siwo le fifia, kple nusiwo nɔ anyi kpɔ kpakple nusiwo le vavage ŋu
la, ame si li kple Mawu tso efe nuwɔwɔwo katã fe gɔmedzedzea me la gbɔ.
15 “‘Menya wò nyuie be mefa o eye mexɔ dzo hã o. Madi be nafa alo naxɔ
dzo hafi! 16 Ke esi nèle evedomesi alea ta la, matu wò afu gbe tso nye nu me!
17 “‘Ègblɔ be, ‘Menye kesinɔtɔ. Nu sia nu si mehiã la le asinye. Naneke
mehiãm o!’ Ke menyae be yenye nublanuitɔ, ame dahe kple ŋkuagbãtɔ eye yele
amama o.
18 “‘Nye aɖaŋuɖoɖo na wòe nye be nàfle sika nyuitɔ, si ŋu wokɔ kple dzo la,
le gbɔnye. Eya koe ana nànye kesinɔtɔ vavãtɔ. Emegbe la, nàfle awu ɣi kɔkɔewo le
gbɔnye ale be maganɔ amama eye ŋu nakpe wò o. Hekpe ɖe esia ŋu la, nàfle atike le
gbɔnye, ada gbe le wò ŋkuwo ŋu eye nàgakpɔ nu. 19 Mehea to na ame sia ame si
melɔ̃na la enuenu. Eya ta ele be mahe to na wò negbe ɖe ko nàɖe asi le wò
ɖekematsɔleme ŋu eye natsɔ dzo ɖe nu siwo ku ɖe Mawu ŋu la ŋuti hafi.
20 “‘Kpɔ ɖa! Mele tsitre ɖe ʋɔtrua nu eye mele efom madzudzɔmadzudzɔe.
Ne ame aɖe see mele eyɔm eye woʋu ʋɔa nam la, mage ɖe eme eye mi kplii miade
asi agba me aɖu nu ɖekae.
21 “‘Mana ame sia ame si aɖu dzi la nanɔ nye axadzi le nye fiazikpui dzi abe
ale si nye hã meɖu dzi eye mele Fofonye gbɔ le efe fiazikpui dzi ene. 22 Ame siwo
to senu li na la nese nu si gblɔm Gbɔgbɔ la le na hameawo.’”
Dzifofiazikpui la
4 Le esia megbe la, mekpɔ ʋɔtru aɖe le ʋuʋu le dzifo le nye ŋkume eye gbe si
mese gbã wònɔ nu fom nam abe kpẽ fe ɖiɖi ene la, gblɔ be, “Va dzime afii eye
mafia nu si ava dzɔ le etsɔ me la wò.” 2 Tete menɔ Gbɔgbɔ la me eye fiazikpui aɖe
si le dzifo la nɔ nye ŋkume eye ame aɖe nɔ edzi. 3 Ame si nɔ fiazikpuia dzi la, fe
dzedzeme le abe kpexɔasiwo, yaspa kple kanelia ene. Anyieʋɔ si le abe kpexɔasi
emerald ene la fo xlã fiazikpui la. 4 Fiazikpui sue blaeve-vɔ-ene fo xlã fiazikpui gãtɔ
la eye amegãxoxo blaeve-vɔ-ene nɔ wo dzi. Wo katã do awu ɣiwo eye woɖɔ
sikafiakukuwo. 5 Dzikedzo, dziɖegbe kple sokpewo le dodom tso fiazikpui la me.
Akaɖi adre nɔ bibim le fiazikpui la ŋgɔ. Esiawoe nye Mawu fe gbɔgbɔ adreawo. 6
Nane si le abe ahuhɔ̃etsiafu ene esi me kɔ abe kristalokpo ene la, hã nɔ fiazikpui la
ŋgɔ le afi ma. Nugbagbe ene nɔ titina fo xlã fiazikpui la eye wofe ŋkuwo fo xlã wo,
le ŋgɔ kple megbe siaa. 7 Nu Gbagbe siawo dometɔ gbãtɔ ɖi dzata. Evelia ɖi nyitsu.
Etɔ̃lia fe mo ɖi amegbetɔ tɔ eye enelia le abe hɔ̃ si keke efe awalawo abe dzodzom
wòle ene. 8 Aʋala ade nɔ nugbagbe eneawo dometɔ ɖe sia ɖe si, woto ŋku ɖe
aʋalawo ŋu kpe ɖo eye woto ŋku ɖe wofe aʋalawo te gɔ̃ hã. Wonɔa ha dzim
madzudzɔmadzudzɔe zã kple keli be,
“Kɔkɔe, kɔkɔe, kɔkɔe,
Nye Afetɔ Mawu, Ŋusẽkatãtɔ,
Ame si nɔ anyi va yi,
Eli fifia eye wògale vava ge.”
9 Ne nugbagbeawo le ŋutikɔkɔe, bubu kple akpedada tsɔm na ame si nɔ
fiazikpui la dzi, eye wòle agbe tegbetegbe la, 10 ekema amegaxoxo blaeve-vɔeneawo
yia klo dzi hetsyɔa mo anyi ɖe eya ame si nɔ anyi ɖe fiazikpuia dzi la ŋgɔ,
wosubɔa eya ame si nɔa agbe tegbetegbe. Woɖea wofe fiakukuwo dana ɖe fiazikpui
la ŋgɔ henɔa ha dzim be,
11 “Míafe Afetɔ kple Mawu,
Wòe dze be nàxɔ ŋutikɔkɔe,
Bubu kple ŋusẽ, elabena
Wòe wɔ nuwo katã,
Wò lɔlɔ̃nue nètsɔ wɔ woe
Eye wò lɔlɔ̃nue na be wole agbe.”
Alẽvi la kple agbalè la
5 Tete la mekpɔ agbalẽ aɖe le nuɖusi na ame si bɔbɔ nɔ fiazikpui la dzi. Woŋlɔ
nu ɖe agbalẽa me kple egodo siaa eye wotree kple nutrenu adre. 2 Eye mekpɔ
mawudɔla dzɔatsu aɖe le gbefã ɖem kple gbe sesẽ aɖe le gbɔgblɔm be, “Ame kae
dze ate ŋu aɖe nutrenuawo ɖa alo aʋu agbalẽ la?” 3 Gake ame aɖeke mele dzifo,
anyigba dzi loo alo anyigba te si ate ŋu aʋu agbalẽ la alo akpɔ eme o. 4 Mefa avi
kakaka elabena ame aɖeke meli si ŋu wokpɔ ŋudzedze le si dze be woaʋu agbalẽ la
alo akpɔ eme o. 5 Tete amegãxoxoawo dometɔ ɖeka gblɔ nam be, “Kpɔ ɖa, mègafa
avi o he! Elabena Yuda to la fe Dzata si tso David fe ke me ɖu dzi. Eyae ate ŋu aʋu
agbalẽ la eye wòaɖe nutrenu adreawo ɖa.”
6 Eye mekpɔ Alẽvi aɖe, wòdze abe ɖe wowui ene eye wònɔ tsitre ɖe fiazikpui
la titina. Nugbagbe eneawo kple amegãxoxoawo fo xlãe. Dzo adre kple ŋku adre nɔ
esi, esiwo nye Mawu fe gbɔgbɔ adreawo, esiwo wodɔ ɖo ɖe anyigba blibo la dzi. 7
Eyae va xɔ agbalẽ la le ame si nɔ fiazikpui la dzi la fe nuɖusi me. 8 Esi wòxɔe ʋɔ la,
nugbagbe eneawo kple amegãxoxo blaeve-vɔ-eneawo dze klo tsyɔ mo anyi ɖe Alẽvi
la ŋgɔ. Kasaŋku nɔ wo dometɔ ɖe sia ɖe si eye sikagba si yɔ f•u kple
dzudzɔʋeʋẽdonu, esiwo nye amekɔkɔeawo fe gbedodoɖa la hã nɔ wofe asime. 9
Wodzi ha yeye be,
“Wòe dze be nàʋu agbalẽ la
Eye nàɖe nutrenu adreawo ɖa,
Elabena wowu wò kpɔ
Eye nètsɔ wò ʋu fle amewoe na Mawu.
Tso to sia to, gbegbɔgblɔ sia gbegbɔgblɔ,
Nutome ɖe sia ɖe kple dukɔ ɖe sia ɖe me.
10 Èwɔ wo be woanye fiaɖufewo
Kple Osɔfowo ne woasubɔ míafe Mawu la
Eye woaɖu fia le anyigba dzi.”
11 Tete mekpɔ eye mese mawudɔla gbogbo aɖewo fe gbe, esiwo fe xexlẽme
anye akpe akpewo kple akpe ewo tefe akpe ewo. Woɖe to fo xlã fiazikpui la,
nugbagbe eneawo kple amegãxoxoawo.
12 Wole ha dzim kple gbe sesẽ be,
“Alẽvi si wowu la eyae dze
Be wòaxɔ ŋusẽ, kesinɔnu, nunya kple ŋutete
Bubu, ŋutikɔkɔe kpakple kafukafu.”
13 Esia megbe mese nugbagbe siwo katã le dzifo, anyigba dzi, anyigba te
atsiafu me kpe ɖe nu siwo katã nɔ wo me la ŋuti nɔ ha dzim be,
“Alẽvi si nɔ anyi ɖe fiazikpui la dzi la tɔe nye
Kafukafu, bubu, ŋutikɔkɔe kple ŋusẽ
Tso mavɔ me yi mavɔ me!.”
14 Nugbagbe eneawo gblɔ be, “Amen.” Tete amegãxoxo blaeve-vɔ-eneawo tsyɔ mo
anyi eye wosubɔe.
Nutrenuawo
6 Mekpɔ Alẽvi la wòʋu nutrenu adreawo fe gbãtɔ. Emegbe mese nugbagbe
eneawo dometɔ ɖeka gblɔ kple gbe si le abe dziɖegbe ene la be, “Va!” 2 Mekpɔ sɔ
ɣi aɖe le ŋgɔnye! Sɔdola la lé dati ɖe asi, wotsɔ fiakuku nɛ eye wòdo sɔ la do go dzo
abe kalẽtɔ si ɖoe kplikpa be yeaɖu dzi la ene.
3 Alẽvi la ɖe nutrenu evelia ɖa eye wòʋu agbalẽ evelia hã. Mese nugbagbe
evelia wògblɔ be, “Va!” 4 Tete sɔ bubu do go va, ebiã eye adã le mo nɛ. Wona ŋusẽ
edola be woaɖe ŋutifafa ɖa le anyigba dzi eye wòana amewo nawu wo nɔewo. Ale
wotsɔ yi gã aɖe de asi nɛ.
5 Esi Alẽvi la ɖe nutrenu etɔ̃lia ɖa la, mese nugbagbe etɔ̃lia wògblɔ be, “Va!”
Eye mekpɔ sɔ yibɔ aɖe, edola lé nudanu ɖe asi. 6 Mese nane si ɖi ame fe gbe le
nugbagbe eneawo dome le gbɔgblɔm be, “Bli agba ɖeka axɔ agbatedɔwɔlawo fe
ŋkeke ɖeka fe fetu eye lu agba etɔ̃ anye agbatedɔwɔlawo fe ŋkeke ɖeka fe fetu.
Mikpɔ egbɔ be miegblẽ ami kple wain dome o!”
7 Esi Alẽvi la ɖe nutrenu enelia ɖa la, mese nugbagbe enelia wògblɔ be,
“Va!” 8 Mekpɔ sɔ si ɖi ku ŋutɔ la le ŋkunyeme! Edola ŋkɔe nye Ku eye tsiẽfe le
eyome kplikplikpli. Wona ŋusẽ wo ɖe anyigba fe mama enelia fe ɖeka dzi, be
woawu amewo kple yi, dɔwuame kple dɔvɔ̃ kpakple lã wɔadã siwo le anyigba dzi.
9 Esi Alẽvi la ɖe nutrenu atɔ̃lia ɖa la, mekpɔ vɔsamlekpui aɖe. Le
vɔsamlekpuia te la, mekpɔ ame siwo katã wowu ɖe Mawu fe nya la gbɔgblɔ kple
ɖaseɖiɖi anukwretɔe ta la fe luʋɔwo. 10 Wodo ɣli kple gbe sesẽ be, “Va se ɖe
ɣekaɣie Afetɔ Ŋusẽkatãtɔ, kɔkɔetɔ kple dzɔdzɔetɔ, nàdrɔ̃ ʋɔnu anyigbadzitɔwo eye
nàbia hlɔ̃ ɖe míafe ʋu ta?” 11 Tete wotsɔ awuʋlaya ɣi na wo dometɔ ɖe sia ɖe eye
wogblɔ na wo be woalala vie va se ɖe esime wo nɔvi kple dɔla bubuawo, ame siwo
hã woawu la fe xexlẽme nade eye abe ale si wònɔ na wo ene la nawu enu.
12 Mekpɔ Alẽvi la wòɖe nutrenu adelia ɖa. Enumake anyigba ʋuʋu sesῖe. Êe
fe keklẽ trɔ zu yibɔ abe avɔ si wolɔ̃ kple gbɔ̃fu yibɔ la ene. Nenema ke ɣleti hã biã
dzẽ abe ʋu ene, 13 eye ɣletiviwo le dzifo ge va dze anyigba abe ale si gbotsetse siwo
tsi megbe la dudunae ne ya sesẽ aɖe ʋuʋu ati la ene. 14 Dziŋgɔlῖ gbugbɔ yi megbe
abe lãgbalẽ si woŋlɔ ene, eye to ɖe sia ɖe kple fukpo ɖe sia ɖe te ɖa le wo nɔfe.
15 Tete anyigbadzifiawo, bubumewo, aʋafiawo, hotsuitɔwo, kalẽtɔwo kple
kluvi ɖe sia ɖe kpakple ablɔɖevi ɖe sia ɖe yi ɖaɣla wo ɖokuiwo ɖe agadowo me kple
agakpewo dome. 16 Wogblɔ na towo kple agakpewo bena, “Mimu dze mía dzi ne
miaɣla mí ɖa tso ame si nɔ fiazikpui la dzi la fe ŋkume kple Alẽvi la fe dɔmedzoe
helihelῖ la gbɔ, 17 elabena wofe dɔmedzoeŋkeke gã la ɖo vɔ. Ame kae ate ŋu anɔ te
ɖe enu?”
Wotre ame akpe alafa ɖeka blaene-vɔ-ene nu
7 Le esia megbe la, mekpɔ mawudɔla ene wole tsitre ɖe anyigba fe dzogoe
eneawo dzi eye wona be ya eneawo magafo ato anyigba, atsiafu alo ati aɖeke dzi o.
2 Tete mekpɔ mawudɔla bubu tso ɣedzefe gbɔna eye wòlé Mawu gbagbe la fe
nutrenu ɖe asi. Eyɔ mawudɔla ene, ame siwo wo na ŋusẽe be woawɔ nuvevi anyigba
kple atsiafu la kple gbe sesẽ be, 3 “ Mègawɔ nuvevi aɖeke anyigba alo atsiafu loo
alo atiwo o, va se ɖe esime míatsɔ nutrenu aɖo ŋgɔnu na míafe Mawu la fe dɔlawo.”
4 Emegbe mese ame siwo wotsɔ nutrenu ɖo ŋgonu na la fe xexlẽme. Wole ame akpe
alafa ɖeka blaene-vɔ-ene, eye wo katã tso Israel fe toawo me.
5 Wotre ame akpe wuieve nu tso Yuda fe to la me:
ame akpe wuieve nu tso Ruben fe to la me,
ame akpe wuieve nu tso Gad fe to la me,
6 ame akpe wuieve nu tso Aser fe to la me, ame akpe wuieve nu tso Naflali fe to la
me, ame akpe wuieve nu tso Manase fe to la me, 7 ame akpe wuieve nu tso Simeon
fe to la me, ame akpe wuieve nu tso Levi fe to la me, ame akpe wuieve nu tso Isaka
fe to la me, 8 ame akpe wuieve nu tso Zebulon fe to la me, ame akpe wuieve nu tso
Yosef fe to la me, ame akpe wuieve nu tso Benyamin fe to la me.
Ameha gã si le awuʋlaya ɣi me
9 Le esia megbe la, mekpɔ ameha gã aɖe si womate ŋu axlẽ o la, le nye ŋkume.
Wotso dukɔ sia dukɔ, to sia to, fome ɖe sia ɖe kple gbegbɔgblɔ ɖe sia ɖe me. Wole
tsitre ɖe fiazikpui la ŋgɔ le Alẽvi la ŋkume. Wodo awuʋlaya ɣiwo eye wolé
deʋayawo ɖe asi. 10 Wole ɣli dom kple gbe sesẽ be,
“Xɔname nye míafe Mawu la tɔ,
Ame si nɔ anyi ɖe fiazikpui la dzi,
kple Alẽvi la tɔ.”
11 Mawudɔlawo katã nɔ tsitre fo xlã fiazikpui la, amegaxoxoawo kple nugbagbe
eneawo. Wotsɔ mo tsyɔ anyi ɖe fiazikpui la ŋgɔ eye wosubɔ Mawu,
12 le gbɔgblɔm be,
“Amen.
Kafukafu kple ŋutikɔkɔe
Nunya, akpedada kple bubu
Kple ŋusẽ kpekple ŋutete
Nanye míafe Mawu la tɔ
Tso mavɔ me yi ma mavɔ me.
Amen!”
13 Tete amegaxoxoawo dometɔ ɖeka biam be, “Ame kawoe nye ame siawo
le awuʋlaya ɣi me eye afi ka wotso?”
14 Meɖo eŋu nɛ be, “Afetɔ, wòe nyae.”
Eye wògblɔ nam bena,
“Woawoe nye ame siwo do go tso xaxa gã la me. Wonya wofe awuʋlayawo
eye wowɔ wo ɣie to Alẽvi la fe ʋu me. 15 Eya ta,
“Wole Mawu fe fiazikpui la ŋgɔ
Eye wosubɔnɛ le efe gbedoxɔ me zã kple keli
Eye ame si nɔ fiazikpuia dzi la
Akeke efe agbadɔ ɖe wo dzi.
16 Dɔ magawu wo akpɔ gbeɖe o
Tsikɔ hã magawu wo akpɔ gbeɖe o.
Êe magaɖu wo o
Alo ŋdɔkutsu nagaɖu wo o.
17 Elabena Alẽvi si le fiazikpui la titina
Anye wofe kplɔla
Akplɔ wo ayi agbetsi dzidziwo gbɔe
Eye Mawu ŋutɔ atutu aɖatsi ɖe sia ɖe le wo ŋkume.”
Nutrenu adrelia ʋuʋu kple sikadzudzɔdosonu la
8 Esi wòʋu nutrenu adrelia la ɖoɖoe gã aɖe zi le dzifo abe gafofo afã ene. 2
Eye mekpɔ mawudɔla adre siwo nɔ tsitre ɖe Mawu ŋkume eye wotsɔ kpẽ adre na
wo. 3 Mawudɔla bubu si lé sikadzoɖesonu ɖe asi la, hã va tsi tre ɖe vɔsamlekpui la
gbɔ. Wotsɔ dzudzɔʋeʋẽdonu geɖe nɛ be wòatsɔ akpe ɖe amekɔkɔeawo katã fe
gbedodoɖawo ŋu, atsɔ aɖo sikavɔsamlekpui si le fiazikpui la ŋgɔ dzi. 4
Dzudzɔʋeʋẽdonu la fe dzudzɔ kpe ɖe amekɔkɔeawo fe gbedodoɖa ŋu ɖo Mawu gbɔ
tso mawudɔla la fe asime. 5 Emegbe mawudɔla la tsɔ dzoɖesonu la ɖe asi, ɖe dzo tso
vɔsamlekpui la dzi kɔ ɖe eme, eye wotsɔe xlã ɖe anyigba. Tete sokpewo ge tso dzifo,
dzi ɖe gbe, dzi ke dzo eye anyigba ʋuʋu.
Kpẽ adreawo kuku
6 Mawudɔla adre siwo wotsɔ kpẽ adreawo na la, nɔ klalo na wo kuku.
7 Mawudɔla gbãtɔ ku efe kpẽ la, tete tsikpe dza eye wotsɔ dzo, si wotɔtɔ kple
ʋu la kɔ ɖe anyigba. Tete anyigba fe mama etɔ̃lia fe akpa ɖeka fia. Atiwo hã fe
mama etɔ̃lia fe ɖeka fia. Nenema ke gbe damawo katã hã fia.
8 Mawudɔla evelia ku efe kpẽ eye wotsɔ nane si lolo abe to ene eye wole
bibim la fu gbe ɖe atsiafu me. Atsiafu la fe mama etɔ̃lia fe ɖeka trɔ zu ʋu 9
Nugbagbe siwo katã le atsiafua me la, fe mama etɔ̃liawo fe ɖeka ku eye tɔdziʋu siwo
katã nɔ atsiafua dzi la fe mama etɔ̃lia fe ɖeka hã tsrɔ̃.
10 Mawudɔla etɔ̃lia ku efe kpẽ la, eye ɣletivi gã aɖe si le bibim abe akakati
gã aɖe ene la, ge tso dzifo va dze tɔsisiwo kple tsivudowo memama etɔ̃lia fe ɖeka
dzi, 11 ke ɣletivi sia ŋkɔe nye “Veve”. Ale tsiwo katã fe memama etɔ̃lia fe ɖeka trɔ
zu tsi veve. Ale ame geɖewo ku to tsi veve sia nono me.
12 Mawudɔla enelia ku efe kpẽ la. Tete wotsɔ nu xe ɣe, ɣleti kple ɣletiviwo
fe mama etɔ̃lia fe ɖeka ŋkume eye viviti do. Ale ŋkeke fe mama etɔ̃lia fe ɖeka
mekpɔ kekeli o, eye nenema ke zã fe mama etɔ̃lia fe ɖeka hã mekpɔ kekeli o.
13 Esi mele nu siawo kpɔm la, mese hɔ̃ aɖe si nɔ dzodzom le yame la gblɔ
kple gbe gã aɖe be, “Babaa! Babaa! Babaa na anyigbadzinɔlawo le kpẽ siwo
mawudɔla etɔ̃ mamlɛawo ava ku la ta!”
9 Mawudɔla atɔ̃lia ku efe kpẽ la eye mekpɔ ɣletivi si ge tso dzifo va dze
anyigba dzi la, wotsɔ ʋe globo la fe safui na ɣletivi sia. 2 Esi wòʋu nu le ʋe globoa
nu la, dzudzɔ do tso eme abe abolokpo gã aɖe mee dzudzɔ le dodom le ene. Dzudzɔ
gã la na be ɣe kple dziŋgɔlῖ do viviti. 3 Ûetsuviwo fe ha gã aɖe do go tso dzudzɔ la
me va anyigba dzi eye wona ŋusẽ wo be woawɔ nu abe ahɔ̃ siwo le anyigba dzi la
ene. 4 Wode se na wo be womagagblẽ gbe siwo le anyigba dzi loo alo numiemie alo
atiwo o, ke boŋ woagblẽ ame siwo Mawu fe nutrenu mele ŋgonu na o. 5 Womena
ŋusẽ wo be woawu wo o ke boŋ be woawɔ funyafunya wo dzinu atɔ̃. Ale fukpekpe
si me woto la nɔ abe ale si ame si ahɔ̃ te la sea vevee ene. 6 Le ŋkeke mawo me la,
amewo adi ku gake womakpɔe o. Ku adzro wo vevie gake ku asi abu ɖe wo.
7 Ûetsuviawo fe dzedzeme le abe sɔ siwo bla akpa hena aʋayiyi ene. Woɖɔ
nane ɖe ta si le abe sikafiakuku ene eye wofe mowo ɖi amegbetɔwo tɔ. 8 Wofe ɖa le
abe nyɔnuwo fe ɖa ene, eye wofe aɖuwo le abe dzatawo tɔ ene. 9 Wodo
akɔtakpoxɔnu siwo le abe gayibɔkɔtakpoxɔnuwo ene eye wofe aʋalawo fe hoowɔwɔ
le abe sɔwo kple tasiaɖamwo fe hoowɔwɔ ne wol• ɖe aʋa me la ene. 10 Asiketiwo
kple tiwo le wo si abe ahɔ̃wo tɔ ene eye ŋusẽ le wofe asiketiwo me be woawɔ
funyafunya amewo hena ɣleti atɔ̃. 11 Wofe fiae nye mawudɔla si le ʋe globo la dzi
kpɔm, ame si fe ŋkɔe nye Abadon le Hebrigbe me kple Apolion le Grikgbe me.
12 Babaadodo gbãtɔ nu va yi eye babaadodo eve bubuawo le mɔ dzi gbɔna.
13 Mawudɔla adelia ku efe kpẽ la. Tete mese gbe aɖe tso sikavɔsamlekpui si
nɔ Mawu ŋkume la fe lãdzowo gbɔ. 14 Gbe la gblɔ na mawudɔla adelia si lé kpẽ la
ɖe asi la bena, “Ðe ga mawudɔla ene, siwo wobla da ɖe Frat tɔsisi gã la to.” 15 Ale
woɖe ga mawudɔla ene siwo wodzra ɖo ɖi na gafofo vevi, ŋkeke vevi, dzinu vevi
kple fe vevi sia be woayi aɖawu amegbetɔfomea fe mama etɔ̃lia fe ɖeka. 16 Asrafo
siwo do sɔ la, fe xexlẽme anɔ miliɔn eve. Nye ŋutɔ mese wofe xexlẽme.
17 Sɔ kple sɔdola siwo mekpɔ le nye ŋutega me la fe dzedzeme nɔ ale: Wofe
akɔtakpoxɔnu biã hẽ abe dzo ene; ɖewo nɔ blɔ eye ɖewo hã ɖi aŋutiɖiɖi abe sulfakpe
ene. Sɔawo fe tawo ɖi dzatawo fe ta eye dzo, dzudzɔ kple sulfakpe do tso wofe
nuwo me. 18 Dzo fe dɔvɔ̃, dzudzɔ kple sulfakpe si do go tso sɔwo fe nume la, wu
amegbetɔfomea fe mama etɔ̃lia fe ɖeka 19 Sɔawo fe ŋusẽ le wofe nuwo kple
asiketiawo me elabena wofe asiketiwo le abe dawo ene eye ta li na asiketiawo, esiwo
wotsɔna dea abi amewo ŋui.
20 Amegbetɔfomea si susɔ, ame siwo dɔvɔ̃ siawo mewu o la, gbe tɔtrɔ le
wofe asiwo fe nu tovowo wɔwɔ me. Wogbe be yewomaɖe asi le gbɔgbɔ vɔ̃wo
subɔsubɔ, sika, klosalo, akɔbli, kpe kple atilegba siwo metea ŋu kpɔa nu, sea nu loo
alo zɔna la subɔsubɔ ŋuti o. 21 Nenema ke wometrɔ le wofe amewuwu, afakaka,
ahasiwɔwɔ alo fififi yome o.
Mawudɔla kple agbalẽ sue la
10 Tete mekpɔ mawudɔla triakɔ bubu wòtso dzifo gbɔna. Alilῖkpo nye awuɣlaya
wòdo eye anyieʋɔ le efe ta dzi, efe mo le abe ɣe ene eye efe afɔwo le abe dzosɔtiwo
ene. 2 Elé agbalẽ sue aɖe ɖe asi, esi le ʋuʋu le efe asifome. Etsɔ efe ɖusifɔ da ɖe
atsiafu me tsɔ efe miafɔ da ɖe anyigba dzi, 3 eye wòdo ɣli sesẽ aɖe abe dzata fe
gbeɖeɖe ene. Esi wòdo ɣlia la, dziɖegbe adreawo fe gbe ɖi. 4 Esi dziɖegbe adreawo
fo nu la, menɔ klalo be maŋlɔ nu gake mese gbe aɖe tso dzifo gblɔ nam be, “Tre nu
si dziɖegbe adreawo gblɔ la nu eye mègaŋlɔe da ɖi o.”
5 Ke mawudɔla si mekpɔ wònɔ tsitre ɖe atsiafu me kple anyigba dzi la, do efe
ɖusibɔ ɖe dzifo, 6 eye wòyɔ eya ame si nɔ agbe tegbetegbe, ame si wɔ dzifowo kple
nu siwo katã le wo me, anyigba kple nu siwo le edzi kple atsiafu kpakple nu siwo
katã le eme la fe ŋkɔ heka atam bena, “Heheɖemegbe aɖeke maganɔ anyi o! 7 Gake
le ŋkeke siwo me mawudɔla adrelia aku efe kpẽa la, Mawu fe nu ɣaɣla la ava eme
abe ale si ko wòɖe gbefãe na efe dɔla nyagblɔɖilawoe ene.”
8 Esi gbe si mese tso dzifo gafo nu nam la, egblɔ nam be, “Heyi nàxɔ agbalẽ
si le ʋuʋu le mawudɔla si le tsitre ɖe atsiafu me kple anyigba dzi la fe asime.”
9 Ale meyi ɖe mawudɔla la gbɔ eye mebiae be wòatsɔ agbalẽ sue la nam.
Egblɔ nam be, “Xɔe eye nàɖui. Atrɔ azu nu veve le wò dɔme, gake le wò nume ya
avivi abe anyitsi ene.” 10 Mexɔ agbalẽ sue la le mawudɔla la si eye meɖui. Evivi le
nye nume abe anyitsi ene ke esi meɖui vɔ la, etrɔ zu nu veve le nye dɔme. 11 Eyi
edzi gblɔ nam be, “Ele na wò be nàgagblɔ nya ɖi tso ame geɖewo, dukɔwo,
gbegbɔgblɔwo kple fiawo ŋuti.”
Dasefo eveawo
11 Wotsɔ afla si le abe nudzidzenu ene la nam eye wogblɔ nam be, “Yi,
nàdzidze Mawu fe gbedoxɔ la kple vɔsamlekpui la eye nàxlẽ mawusubɔ la siwo le
afi ma. 2 Ke ɖe xɔxɔnu gotatɔ le eme mègadzidzee o, elabena wotsɔe na Helatɔwo.
Woanya avuzi le du kɔkɔe la dzi ɣleti blaene-vɔ-ene sɔŋ, 3 mana ŋusẽ nye ɖasefo
eveawo eye woata akpanya agblɔ nya ɖi hena ŋkeke akpe ɖeka alafa eve blaade.” 4
Esiawoe nye amiti eve kple akaɖiti eve siwo le tsitre ɖe anyigba la fe Afetɔ la
ŋkume. 5 Ne ame aɖe dze agbagba be yeawɔ nuvevi wo la, dzo dona le wofe nume
hefiaa wofe futɔwo. Aleae ame si di be yeawɔ nuvevi wo la akui. 6 Ŋutsu siawo la,
ŋusẽ le wo si be woatu dziŋgɔlῖ ale be tsi magadza le ɣeyiɣi si me wole nya gblɔm
ɖi o, ŋusẽ le wo si be woatrɔ tsiwo woazu ʋu eye woada dɔvɔ̃ fomevi vovovowo ɖe
anyigba dzi zigbɔzi ale si wolɔ̃.
7 Azɔ ne wowu wofe ɖaseɖiɖi nu la, lã si ado tso ʋe globo la me la, ava wɔ
avu kpli wo, aɖu wo dzi eye wòawu wo. 8 Wofe ŋutilã kukuawo amlɔ du gã la fe
mɔtatawo dzi, du gã si wona ŋkɔe le nyamenya nu be Sodom kple Egipte, afi si
woklã wofe Afetɔ ɖe ati ŋu le. 9 Hena ŋkeke etɔ̃ kple afã la, amewo tso fome ɖe sia
ɖe, to ɖe sia ɖe, gbegbɔgblɔ ɖe sia ɖe kple dukɔ ɖe sia ɖe me akpɔ wofe ŋutilã
kukuawo, eye woagbe be yewomaɖi wo o. 10 Anyigbadzinɔlawo akpɔ
dziɖuɖudzidzɔ ɖe wo dzi eye woaɖu azã, aɖo nunanawo ɖe wo nɔewo elabena
nyagblɔɖila eve siawo wɔ funyafunya anyigbadzinɔlawo.
11 Ke le ŋkeke etɔ̃ kple afã la megbe la, agbegbɔgbɔ tso Mawu gbɔ ge ɖe
ame kukuawo me, wotsi tsitre eye ŋɔdzi gã aɖe lé ame siwo kpɔ wo. 12 Tete wose
gbe gã aɖe tso dzifo le gbɔgblɔm be, “Va dzime le afii.” Ale woyi dzifo le
alilῖkpowo me esi wofe futɔwo flɔ ŋku ɖe wo dzi.
13 Le gafofo ma ke me la, anyigba Ûuʋu ŋɔdzitɔe eye du la fe mama ewolia
dometɔ ɖeka mu dze anyi; ame akpe adre tsrɔ̃ le anyigbaʋuʋu la me. Ke ŋɔdzi lé
agbetsilawo eye wotsɔ ŋutikɔkɔe na dzifo Mawu la. 14 Babaadodo evelia nu va yi ke
etɔ̃lia gbɔna kpuie.
Kpẽ adrelia kuku
15 Mawudɔla adrelia ku efe kpẽ eye gbe sesẽ aɖewo ɖi le dzifonutowo me bena,
“Xexeame fe fiaɖufe la zu míafe Afetɔ kple efe Kristo la fe fiaɖufe, eye wòaɖu fia
tso mavɔ me yi mavɔ me.”
16 Eye amegaxoxo blaeve-vɔ-eneawo, ame siwo nɔ wofe fiazikpuiwo dzi le
Mawu ŋkume la tsyɔ mo anyi eye wosubɔ Mawu, 17 le gbɔgblɔm bena, “O Afetɔ
Mawu, Ŋusẽkatãtɔ, míeda akpe na wò, wò ame si li fifia eye nènɔ anyi kpɔ elabena
exɔ wò ŋusẽ triakɔ la eye nèdze dziɖuɖu gɔme. 18 Dukɔwo le nyanyram eye wò
dziku ɖiɖi va. Êeyiɣi de be woadrɔ̃ ʋɔnu kukuawo eye woatu fe na wò dɔla,
nyagblɔɖilawo, wò amekɔkɔeawo kple ame siwo dea bubu wò ŋku ŋuti, ame
gblɔewo kple ame gãwo siaa. Nenema ke míeda akpe na wò be nètsrɔ̃ ame siwo tsrɔ̃
anyigba la.”
19 Emegbe woʋu Mawu fe gbedoxɔ le dzifo eye wokpɔ Mawu fe
nubablaɖaka le efe gbedoxɔ me. Tete dzi ke dzo, dzi ɖe gbe, sokpewo ge, anyigba
ʋuʋu eye kpetsi gã aɖe dza.
Nyɔnu la kple ʋɔ driba la
12 Dzesi gã wɔnuku aɖe dze le dzifo. Nyɔnu aɖe si ta ɣe abe avɔ ene, ɣleti le efe
afɔ te eye wòɖɔ fiakuku si ŋu ɣletivi wuieve le la va do. 2 Fu nɔ efo eye wònɔ ɣli
dom esi wònɔ ku lém be yeadzi vi. 3 Emegbe dzesi bubu gadze le dzifo, ʋɔ driba,
gã, dzẽ aɖe si to ta adre, dzo ewo eye fiakuku adre le tawo nɛ la, va do. 4 Efe asiketi
kplɔ ɣletivi siwo le dziŋgɔlῖ ŋu la fe mama etɔ̃lia fe ɖeka eye wòhe wo fu gbe ɖe
anyigba. Ûɔ driba la nɔ tsitre ɖe nyɔnu si nɔ ku lém la ŋkume eye wòle klalo be
yeavuvu vidzῖ si nyɔnua adzi 5 Nyɔnu la dzi ŋutsuvi, ame si ava ɖu dukɔwo katã dzi
kple gatikplɔ. Tete woxɔ ɖevi la le esi kaba tsɔ yi ɖe Mawu kple efe fiazikpui la
gbɔe. 6 Emegbe nyɔnu la si yi gbedzi ɖe tefe si Mawu dzra ɖo ɖi nɛ afi si woakpɔ
eta le hena ŋkeke akpe ɖeka alafa eve blaade. 7 Eye aʋa dzɔ le dzifo. Mikael kple
efe mawudɔlawo wɔ aʋa kple ʋɔ driba la eye ʋɔ driba la kple efe dɔlawo hã wɔ aʋa
kpli wo. 8 Ke ʋɔ driba la fe ŋusẽ metri akɔ o ale wobu wofe nɔfe le dzifo. 9 Wotsɔ
ʋɔ driba gã la, da xoxo si woyɔna be gbɔgbɔ vɔ̃ alo Satana, ame si kplɔ xexeame
katã trae la fu gbe. Wotsɔ eya ŋutɔ kple efe dɔlawo fu gbe ɖe anyigba.
10 Tete mese gbe sesẽ aɖe tso dzifo le gbɔgblɔm be, “Azɔ ko míafe Mawu la
fe ɖeɖe, ŋusẽ kple fiaɖufe la kpakple efe Kristo fe dziɖuɖu fe ŋusẽ la va ɖo; elabena
wotsɔ mía nɔviawo nutsola, ame si nɔa wo nu tsom zã kple keli le Mawu ŋkume la
fu gbe ɖe anyigba. 11 Woɖu edzi to Alẽvi la fe ʋu kple wofe ɖaseɖiɖi me. Womelɔ̃
wofe agbe nenema gbegbe be woayi sisi ge le ku nu o. 12 Eya ta dzi nedzɔ mi, mi
dzifowo kple mi ame siwo nɔ wo me! Ke babaa na anyigba kple atsiafu elabena
Satana ɖi va mia gbɔ! Dzi le ekum vevie elabena enyae be yefe ɣeyiɣi la le kpuie.”
13 Esi ʋɔ driba la kpɔ be wotsɔ ye fu gbe ɖe anyigba la, eti nyɔnu si dzi
ŋutsuvi la yome. 14 Wotsɔ hɔ̃ gã aɖe fe aʋala eveawo na nyɔnu la ale be wòate ŋu
adzo ayi ɖe tefe si wodzra ɖo ɖi nɛ le gbedzi, afi si woakpɔ eta le hena ɣeyiɣi aɖe,
ɣeyiɣiwo kple ɣeyiɣi afã le afi si ʋɔ driba la mate ŋu ade o. 15 Tete ʋɔ driba la tu tsi
to efe nume esi ɖuɖu abe tɔsisi ene ne wòaɖɔ alé nyɔnu la eye tɔsisi la nakplɔe
adzoe. 16 Ke anyigba la kpe ɖe nyɔnu la ŋu esi wòke efe nu hemi tɔsisi si ʋɔ driba la
tu to efe nume. 17 Dzi ku ʋɔ driba la vevie ɖe nyɔnu la ŋu eye wòyi be yeaɖawɔ aʋa
kple efe dzidzimevi mamlɛawo, ame siwo ɖoa to Mawu kple efe sededewo eye wolé
Yesu me ʋuʋu me ɖe asi sesῖe.
Lã wɔadã si do go tso atsiafu me
13 Ale ʋɔ driba la nɔ tsitre ɖe atsiafua to. Tete mekpɔ lã wɔadã aɖe wodo go tso
atsiafu me gbɔna. Eto dzo ewo kple ta adre; fiakuku ewo nɔ dzoawo dzi eye woŋlɔ
busuŋkɔwo ɖe ta adreawo dometɔ ɖe sia ɖe ŋu. 2 Lã wɔadã si mekpɔ la ɖi lãkle gake
efe afɔwo nɔ abe sisiblisi tɔwo ene eye efe nu le abe dzata tɔwo ene. Ûɔ driba la tsɔ
efe ŋusẽ, fiazikpui kple dziɖuɖuŋusẽ na lã wɔadã la. 3 Edze abe lã wɔadã la fe tawo
dometɔ ɖeka ɖe wòxɔ abi vevie ene gake abi gã si wòxɔ la ku. Xexeame katã fe nu
ku eye wodze lã wɔadã la yome. 4 Amewo subɔ ʋɔ drῖba la elabena etsɔ dziɖuɖu fe
ŋusẽ na lã wɔadã la, eye wosubɔ lã wɔadã la hã hebia be, “Ame kae le abe lã wɔadã
la ene? Ame kae ate ŋu awɔ aʋa kplii?”
5 Wona nu lã wɔadã la be wòagblɔ adegbefonyawo kple busunyawo eye be
wòaɖu dzi hena ɣleti blaene-vɔ-ene. 6 Eke efe nu be yeagblɔ busunya ɖe Mawu ŋu
eye yeafo ɖi efe ŋkɔ, efe nɔfe kple ame siwò katã li kplii le dzifo. 7 Wona ŋusẽe be
wòawɔ aʋa kple amekɔkɔeawo eye woaɖu wo dzi. Nenema kee wona dziɖuɖuŋusẽe
ɖe to sia to, fome sia fome, gbegbɔgblɔ sia gbegbɔgblɔ kple dukɔ sia dukɔ dzi. 8
Anyigbadzitɔwo katã asubɔ lã wɔada la, ame siwo fe ŋkɔwo womeŋlɔ ɖe Alẽvi si
wowu tso xexeame fe gɔmedzedze ke la fe agbegbalẽ la me o.
9 Ame si to senu li na la, nesee.
10 Ne ame aɖe ayi aboyome la, aboyomee wòayi. Ne woawu ame aɖe kple yi
la, yie woatsɔ awui. Esia hiã na dzigbɔɖi le dzidodo me kple nutefewɔwɔ le
amekɔkɔeawo fe akpa dzi.
Lã wɔadã si do go tso anyigba fe tume
11 Eye mekpɔ lã wɔadã bubu wònɔ dodom tso anyigba fe tume. Eto dzo eve abe
agbovi ene gake enɔ nu fom abe ʋɔ driba ene. 12 Ewɔ lã wɔadã gbãtɔ fe
dziɖuɖuŋusẽwo katã ŋutidɔ ɖe lã wɔadã gbãtɔ tefe eye wòna be anyigba kple
edzinɔlawo katã nasubɔ lã wɔadã gbãtɔ, ame si fe kubi wowɔ wòku. 13 Ewɔ dzesi
kple nukunu gãwo eye wòna be dzo gɔ̃ hã ge tso dzifo va dze anyi le amewo fe
ŋkume. 14 Le ŋusẽ si wonɛ be wòawɔ nukunuwo ɖe lã wɔadã gbãtɔ tefe ta la, eble
anyigbadzitɔwo katã. Ede se na wo be woali legba abe bubudede lã wɔadã si ŋu
wode abi kple yi eye wògale agbe la ŋu ene. 15 Wona ŋusẽe be woade gbɔgbɔ lã
wɔadã gbãtɔ fe legba me ale be legba la nate ŋu afo nu eye be woawu ame siwo katã
gbe be yewomasubɔ lã wɔadã la fe legba o. 16 Nenema kee wòzi ame sia ame,
suewo kple gãwo, kesinɔtɔwo kple ame dahewo, ablɔɖeviwo kple kluviwo dzi be
woade dzesi wofe nuɖusibɔ alo wofe ŋgonu, 17 ale be ame aɖeke mate ŋu afle nu alo
adzra nu o negbe ɖe ko wòxɔ dzesi si nye lã wɔadã la fe ŋkɔ, alo xexlẽme si nye efe
ŋkɔ.
18 Esia hiã nunya. Ne sidzedze le ame aɖe si la, nebu akɔnta le xexlẽme dzesi
si nye lã wɔadã la fe ŋkɔ ŋuti, elabena enye ame fe xexlẽme fe dzesi. Efe xexlẽme fe
dzesie nye alafa ade blaade-vɔ-ade.
Alẽvi la kple ame akpe alafa ɖeka blaene-vɔ-ene
14 Kasia mekpɔ Alẽvi la le ŋkunyeme. Enɔ tsitre ɖe Zion to dzi eye ame akpe
alafa ɖeka blaene-vɔ-ene, ame siwo fe ŋgowo nu woŋlɔ eŋkɔ kple Fofoa tɔ ɖo la nɔ
tsitre ɖe egbɔ. 2 Mese gbe aɖe tso dzifo abe tsi geɖewo fe howɔwɔ alo dzi fe
gbeɖeɖe ene. Gbe si mese la, nɔ abe kasaŋkufolawoe nɔ wofe kasaŋkuwo fom ene. 3
Tete wodzi ha yeye le fiazikpui la ŋgɔ kple nugbagbe eneawo kpakple
amegãxoxoawo fe ŋkume. Ame aɖeke mete ŋu srɔ̃ ha la o negbe ame akpe alafa
ɖeka blaene-vɔ-ene, ame siwo woɖe tso anyigbadzi la ko. 4 Ame siawoe nye ame
siwo mefo ɖi wo ɖokuiwo kple nyɔnunya o elabena wowɔ wo ɖokuiwo kɔkɔe.
Wokplɔa Alẽvi la ɖo afi sia afi si wòyina. Wofle wo tso amegbetɔwo dome eye
wotsɔ wo na Mawu kple Alẽvi la abe nukuwo fe gbãtɔwo ene. 5 Womekpɔ alakpa
aɖeke le wofe nume o elabena wonye mokakamanɔŋutɔwo.
Mawudɔla etɔ̃awo kple wofe gbedeasiwo
6 Tete mekpɔ mawudɔla bubu wònɔ dzodzom le yame eye nyanyui mavɔ la le esi ne
wòaɖe gbefãe na ame siwo le anyigba dzi, na dukɔ ɖe sia ɖe, to ɖe sia ɖe gbe gbɔ
gblɔ ɖe sia ɖe kple fome ɖe sia ɖe. 7 Egblɔ kple gbe gã aɖe be, “Mivɔ̃ Mawu eye
mitsɔ ŋutikɔkɔe nɛ elabena efe ʋɔnudɔdrɔ̃ fe gafofo la va ɖo. Misubɔ eya ame si wɔ
dzifowo, anyigba, atsiafu kple tsidzidziwo.”
8 Mawudɔla evelia kplɔe ɖo le ɣli dom be, “Womui! Womu Babilonia Gã la,
Babilonia si na dukɔwo no efe ahasiwɔwɔ fe dɔmedzoewain la.”
9 Mawudɔla etɔ̃lia kplɔ wo ɖo le gbɔgblɔm kple gbe gã aɖe be, “Ne ame aɖe
asubɔ lã wɔadã la kple efe legba eye wòaxɔ efe dzesi ɖe ŋgonu alo efe asi ŋuti la, 10
eya hã ano Mawu fe dɔmedzoe fe wain si wokɔ ɖe Mawu fe dziku helihelῖ fe kplu la
me wòyɔ banaa. Woawɔ funyafunyae kple aŋɔdzo le mawudɔla kɔkɔeawo kple Alẽvi
la ŋkume. 11 Eye wofe fuwɔame fe dzudzɔ atu ayi dzime tso mavɔ me yi mavɔ me.
Dzudzɔ aɖeke meli na ame siwo subɔ lã wɔadã la kple efe legba la zã kple keli o alo
na ame si xɔ efe ŋkɔ fe dzesi ɖe efe ŋgonu o.” 12 Esia hiã dzigbɔɖi le dzidodo me le
ame kɔkɔeawo fe akpa dzi, ame siwo wɔa Mawu fe sededewo dzi eye wonɔa
nutefewɔwɔ, dzi na Yesu.
13 Ke mese gbe aɖe tso dzifo le gbɔgblɔm be, “Ŋlɔ be, ‘Woayra ame siwo ku
le Afetɔ la me tso azɔ dzi heyina’.” Ẽ, gbɔgbɔ la le gbɔgblɔm be, “woadzudzɔ tso
wofe dɔwɔwɔwo me elabena wofe nuwɔnawo adze wo yome.”
Xexeame fe nuŋeɣi la do
14 Tete mekpɔ alilῖkpo ɣi aɖe le nye ŋkume eye ame aɖe si le abe, “amegbetɔvi la
ene” la bɔbɔ nɔ anyi ɖe alilῖkpo la dzi. Sikafiakuku le ta nɛ eye wòlé hɛ gobe ɖaɖe
ɖe asi. 15 Kasia mawudɔla bubu do go tso gbedoxɔ la me eye wòdo ɣli kple gbe sesẽ
gblɔ na ame si nɔ anyi ɖe alilῖkpo la dzi gblɔ bena, “Tsɔ wò hɛ gobe la eye nàxa nu
elabena nuŋeɣi ɖo eye anyigba fe nukuwo ɖi hena xaxa.” 16 Ale ame si nɔ alilῖkpoa
dzi la, nye efe hɛ gobe la ɖe anyigba blibo la tame, ale wòxa nukuwo le anyigba la
dzi.
17 Mawudɔla bubu do go tso gbedoxɔ si le dzifo la me. Hɛ gobe ɖaɖe nɔ eya
hã sime. 18 Mawudɔla bubu kplɔ eya hã ɖo; eyae nye ame si kpɔa dzo la dzi. Edo go
tso vɔsamlekpui la me eye wògblɔ na ame si lé hɛ gobe ɖaɖe la ɖe esi la kple gbe
sesẽ aɖe be, “Tsɔ wò hɛ gobe ɖaɖe la eye nàxa wainkpowo le anyigba fe wainkawo
ŋu elabena efe waintsetseawo ɖi.” 19 Mawudɔla la nye efe hɛ gobe la ɖe anyigba dzi
eye wòxa efe waintsetsewo hetsɔ wo trɔ ɖe Mawu fe dɔmedzoe fe wainfiafe gã la. 20
Wonya avuzi le wo dzi le wainfiafe la le du la godo, ʋu si tso wainfiafe la eye efe
kɔkɔme anɔ abe sɔ si wobla akpa na la ene; afi si ke wòsi ɖo la anɔ abe kilomita
alafa etɔ̃ ene.
Mawudɔla adreawo kple dɔvɔ̃ adreawo
15 Eye mekpɔ dzesi gã, wɔnuku bubu le dzifo: mawudɔla siwo lé dɔvɔ̃ adre
mamlɛawo ɖe asi, mamlɛawo elabena woawoe wu Mawu fe dɔmedzoe la nu. 2 Azɔ
la mekpɔ nane si le abe ahuhɔ̃etsiafu si wotɔtɔ kple dzo la ene eye ame siwo ɖu lã
wɔadã la, efe legba kple efe ŋkɔ fe xexlẽmedzesi dzi la le tsitre ɖe atsiafua to. Wolé
kasaŋku siwo Mawu tsɔ na wo la ɖe asi, 3 eye wodzi, Mose, Mawu fe dɔla fe ha
kple Alẽvi la fe ha be,
“Afetɔ Mawu, Ŋusẽkatãtɔ,
Wò nuwɔnawo lolo eye wowɔ nuku.
Blemafia,
Wò mɔwo le dzɔdzɔe eye wonye nyatefe.
4 O Afetɔ, ame kae mavɔ̃ wò,
Eye wòatsɔ ŋutikɔkɔe ana wò ŋkɔ o?
Elabena wò koe le kɔkɔe
Dukɔwo katã ava
Eye woasubɔ wò
Elabena woɖe wò nudzɔdzɔewɔwɔwo fia.”
5 Le esia megbe la, mekpɔ gbedoxɔ si le dzifo, si nye ɖaseɖiɖi fe agbadɔ
wònɔ ʋuʋu. 6 Mawudɔla adre siwo lé dɔvɔ̃ adreawo ɖe asi la, do go tso gbedoxɔ la
me. Wodo aklala biɖibiɖi fe awu dzadzɛwo eye wotsɔ sikalidziblanu tso gae ɖe
akɔta. 7 Tete nugbagbe eneawo dometɔ ɖeka tsɔ sikagba adre siwo yɔ f•u kple
Mawu fe dɔmedzoe helihelῖ, Mawu si le agbe tegbetegbe la, na mawudɔla adreawo,
8 eye gbedoxɔ la me yɔ f•u kple dzudzɔ si tso Mawu fe ŋutikɔkɔe kple efe ŋusẽ gbɔ.
Ame aɖeke mete ŋu age ɖe gbedoxɔa me o va se ɖe esime mawudɔla adreawo fe
dɔvɔ̃ adreawo nu va yi.
Mawu fe dɔmedzoekplu adreawo
16 Eye mese gbe gã aɖe tso gbedoxɔ la me le gbɔgblɔm na mawudɔla adreawo
bena, “Miheyi ne miatrɔ Mawu fe dɔmedzoekplu adreawo akɔ ɖe anyigba dzi.” 2
Mawudɔla gbãtɔ yi ɖatrɔ efe kplu kɔ ɖe anyigba dzi eye dɔvɔ̃ la na be abi makumaku
kple abi si naa wosea veve la, kaka ɖe ame siwo xɔ lã wɔadã la fe dzesi eye wosubɔ
efe legba la dome.
3 Mawudɔla evelia trɔ efe kplu la kɔ ɖe atsiafu dzi eye wòtrɔ zu ʋu, ʋu si le
abe ame kuku tɔ ene eye nugbagbe ɖe sia ɖe ku le atsiafu la me. 4 Mawudɔla etɔ̃lia
trɔ efe kplu la kɔ ɖe tɔsisiwo kple tsidzidziwo dzi eye woawo hã trɔ zu ʋu. 5 Tete
mese mawudɔla si kpɔa tsinyawo dzi la gblɔ bena,
“Wò la, wò ʋɔnudɔdrɔ̃ siawo le etefe,
Wò, kɔkɔetɔ si li fifia eye nènɔ anyi kpɔ
Wò afiatsotsowo le etefe.
6 Elabena, wokɔ wò amekɔkɔewo kple wo nyagblɔɖilawo fe ʋu ɖe anyi
Eye nèkpe ʋu na wo be woano
Abe ale si dze wo ene.”
7 Mese vɔsamlekpui la ɖo eŋu be,
“Ẽ, Afetɔ Mawu, Ŋusẽkatãtɔ, wò ʋɔnudɔdrɔ̃wo nye nyatefe eye wole dzɔdzɔe.”
8 Mawudɔla enelia trɔ efe kplu la ɖe ɣe dzi eye wona ŋusẽ ɣe la be wòatsɔ
dzo fe ŋusẽ aɖu amewoe. 9 Êe la ɖu wo vevie ale gbegbe be wofo fi de Mawu fe
ŋkɔ, ame si kpɔ ŋusẽ ɖe dɔvɔ̃ siawo dzi. Ke wogbe be yewomatrɔ dzime atsɔ
ŋutikɔkɔe anɛ o.
10 Mawudɔla atɔ̃lia trɔ efe kplu la kɔ ɖe lã wɔadã la fe fiazikpui dzi eye viviti
nye tsyɔ efe fiaɖufe la. Amewo ɖu aɖe le vevesese ta, 11 eye wofo fi de Dzifomawu
la le wofe vevesesewo kple abi siwo woxɔ la ta. Gake wogbe be yewomatrɔ le
yewofe nuwɔnawo yome o.
12 Mawudɔla adelia trɔ efe kplu la kɔ ɖe Frat tɔsisi gã la dzi eye emetsi la
katã mie, ne wòadzra mɔ ɖo na ɣedzefefiawo. 13 Tete mekpɔ gbɔgbɔ makɔmakɔ etɔ̃
siwo ɖi akpɔkplɔwo. Wodo go tso ʋɔ driba la fe nume kple lã wɔadã la fe nume,
kpakple aʋatsonyagblɔɖila la fe nume. 14 Wonye gbɔgbɔ vɔ̃, siwo le nukunuwo wɔm
eye wodona yina ɖe xexemefiawo gbɔ ne woafo wo nu fu hena aʋawɔwɔ le Mawu
Ŋusẽkatãtɔ la fe ŋkeke gã la dzi.
15 “Kpɔ ɖa, megbɔna abe fiafitɔ ene! Woayra ame si le ŋudzɔ eye efe awuwo
gale esi ale be masi adzo amamae eye wòaɖe efe ŋukpefe ɖe go o.”
16 Tete wofo fiawo katã nu fu ɖe tefe aɖe si woyɔna le Hebrigbe me be
Armagedon.
17 Mawudɔla adrelia tsɔ efe kplu la trɔ ɖe yame eye gbe gã aɖe ɖi tso
gbedoxɔ la me kple fiazikpui la gbɔ nɔ gbɔgblɔm be, “Wowu enu vɔ!” 18 Tete dzi
ke dzo, dzi ɖe gbe, sokpewo ge eye anyigba ʋuʋu ŋɔdzitɔe. Anyigba meʋuʋu kpɔ
nenema tso ɣesiɣi wowɔ amegbetɔ ɖe anyigbadzi o, elabena anyigbaʋuʋu la nu sẽ
ŋutɔ. 19 Du gã la ma ɖe akpa etɔ̃ me eye dukɔwo fe duwo mu dze anyi. Mawu ɖo
ŋku Babilonia Gã la dzi eye wòtsɔ kplu si yɔ f•u kple efe dɔmedzoe helihelῖ fe wain
la nɛ. 20 Ƒukpo ɖe sia ɖe si dzo, womegakpɔ towo gɔ̃ hã o 21 tsikpe gã aɖe dza tso
dzifo, eye tsikpe ɖeka fe kpekpeme anɔ kilogram blaade-vɔ-atɔ̃. Woge va dze amewo
dzi le anyigba. Ameawo fo fi de Mawu le tsikpe fe dɔvɔ̃ la ta elabena dɔvɔ̃ la dzi ŋɔ
ŋutɔ.
Gbolo Gã la kple lã wɔadã la
17 Mawudɔla adreawo dometɔ ɖeka, si lé kplu adreawo ɖe asi la, va gblɔ nam
bena, “Va, mafia tohehe si woatsɔ ana Gbolo Gã si nɔ anyi ɖe tsi geɖewo dzi la wò.
2 Anyigbadzifiawo wɔ ahasi kplii eye anyigbadzitɔwo no efe ahasiwɔwɔ fe wain
mu.”
3 Tete mawudɔla la kɔm le gbɔgbɔ me yi gbedzi, afi ma mekpɔ nyɔnu aɖe si
nɔ anyi ɖe lã hẽ aɖe dzi esi ŋu busuŋkɔwo le. Lã la to ta adre kple dzo ewo. 4 Nyɔnu
la do awu legbe si wotɔ kple avɔ blɔ kple avɔ dzẽ, eye wòde sikakɔga keklẽwo,
kpexɔasidzonuwo kple dzonu bubuwo kɔ. Sikakplu si yɔ f•u kple ŋunyɔnuwo kple
efe ahasiwɔwɔ fe ŋunyɔnu la le esi. 5 Woŋlɔ ŋkɔ si nye nya ɣaɣla la ɖe efe ŋgonu,
“Babilonia Gã la, gbolowo kple anyigbadziŋunyɔnuwo dada.”
6 Mekpɔ be nyɔnu la mu amekɔkɔewo kple ame siwo ɖi ɖase le Yesu ŋuti la
fe ʋu. Esi mekpɔe la, nye mo wɔ yaa. 7 Tete mawudɔla la biam be, “Nu ka ŋuti wò
mo wɔ yaa ɖo? Maɖe nyɔnua kple lã si dom wòle, lã si to ta adre kple dzo ewo fe nu
ɣaɣla me na wò. 8 Lã si nèkpɔ la, nɔ anyi tsã, gake megali fifia o, eye ado go tso ʋe
globo la me ayi efe tsɔtsrɔ̃ la me. Anyigbadzitɔ siwo fe ŋkɔwo womeŋlɔ ɖe
agbegbalẽa me tso xexeame fe gɔmedzedzea me o la fe mo awɔ yaa ne wokpɔ lã la
elabena enɔ anyi tsã ke megali fifia o, gake agatrɔ ava.
9 “Nya sia hiã na susu si me nunya le. Ta adreawo nye togbɛ adre siwo dzi
nyɔnu la nɔ anyi ɖo. Woganye fia adrewo hã. Wo ame atɔ̃ dze anyi, ɖeka li fifia eye
ɖeka mekpɔ va haɖe o. Ke ne eva va la, anɔ anyi hena ɣeyiɣi kpui aɖe ko. 11 Lã si
nɔ anyi kpɔ eye megali fifia o lae nye fia enyilia: Enye fia adreawo dometɔ ɖeka eye
wòyina ɖe efe tsɔtsrɔ̃ la me.
12 “Dzo ewo siwo nèkpɔ la, nye fia ewo siwo si fiaɖufe mesu haɖe o, gake
la, woana dziɖuɖuŋusẽwo abe fiawo ene kpe ɖe lã la ŋu hena gafofo ɖeka. 13
Taɖodzinu ɖeka le wo si eye woatsɔ wofe ŋusẽ kple dziɖuɖuŋusẽ ana lã la. 14
Woawɔ aʋa kple Alẽvi la gake Alẽvi la aɖu wo dzi elabena eyae nye afetɔwo dzi
Afetɔ kple fiawo dzi Fia la eye efe ame tiatiawo, ame siwo wòyɔ kple ame siwo dze
eyome le anukware me la, anɔ egbɔ.”
15 Mawudɔla la yi edzi gblɔ nam be, “Tsi siwo nèkpɔ esiwo dzi gbolo la nɔ
anyi ɖo la nye amewo, amehawo, dukɔwo kple gbegbɔgblɔwo. 16 Lã la kple efe dzo
ewo siwo nèkpɔ la, alé fu gbolo la, woahee va gbegblẽ me eye woagblẽe ɖi amamae.
Woaɖu efe lã eye woatɔ dzoe, 17 elabena Mawu tsɔe de wofe dzime be woana efe
tameɖoɖo nava eme ne woalɔ̃ atsɔ wofe ŋusẽ ana lã la ne wòatsɔ aɖu dzii va se ɖe
esime Mawu fe nyawo ava eme. 18 Nyɔnu si nèkpɔ la eyae nye du gã si le
anyigbadzifiawo dzi ɖum.”
Babilonia fe anyidzedze
18 Le esia megbe la, mekpɔ mawudɔla bubu wòɖi tso dzifo gbɔna. Ŋusẽ gã aɖe
nɔ esi eye efe ŋutikɔkɔe na anyigbadzi klẽ. 2 Edo ɣli kple gbe gã aɖe be, “Womui!
Womu Babilonia Gã la! Eva zu afe na gbɔgbɔ vɔ̃wo kple mɔ sesẽ na gbɔgbɔ
makɔmakɔwo kpakple xadza na xevi makɔmakɔwo kple xevi siwo womeɖuna o, 3
elabena dukɔwo katã no efe dɔmedzoe fe wain si nye efe gbolowɔwɔ.
Anyigbadzifiawo wɔ ahasi kplii eye anyigbadzisitsala gãwo zu hotsuitɔ gãwo to efe
kesinɔnu gbogboawo me.”
4 Tete mese gbe bubu tso dzifo le gbɔgblɔm be, “Mido go le wo dome, nye
amewo be miagakpɔ gome le wofe nu vɔ̃wo me o, be wofe dɔvɔ̃wo dometɔ aɖeke
nagava mia dzi o. 5 Elabena wofe nu vɔ̃wo li kɔ yi ɖe dzifo ke eye Mawu ɖo ŋku
wofe nu tovowo wɔwɔ dzi. 6 Wɔe nɛ abe ale si wòwɔ ene. Ðo etefe nɛ zigbɔzi eve
ɖe nu si wòwɔ la ta. Tɔtɔ eya ŋutɔ fe kplu eve ne nàtsɔ anɛ. 7 Egblɔ le efe dzime
dadatɔe be, ‘menɔ anyi abe nyɔnufia ene, nyemenye ahosi o eye nyemafa konyi akpɔ
o.’ Eya ta tsɔ fuwɔame kple vevesese nɛ wòasɔ gbɔ abe ale si wòtsɔ ŋutikɔkɔe kple
kesinɔnuwo na eɖokui ene. 8 Ale be le ŋkeke ɖeka me la, efe dɔvɔ̃wo ava fo ɖe edzi,
esiwo nye ku, konyifafa kple dɔwuame. Dzo ava fiae keŋkeŋ elabena ŋusẽtɔe nye
Afetɔ Mawu, ame si drɔ̃ ʋɔnui.
9 “Ne anyigbadzifia siwo wɔ ahasi kplii eye wokpɔ gome le efe kesinɔnuwo
me kpɔ dzo si wotɔe fe dzudzɔ la, woafa avi eye woafa nɛ. 10 Efe fuwɔame ado
ŋɔdzi na wo ale gbegbe be woanɔ adzɔge ke anɔ avi fam kple ɣli be, ‘Babaa! O du
gã, babaa na wò. O Babilonia, du si ŋu ŋusẽ le! Le gafofo ɖeka me, wò tsɔtsrɔ̃ va ɖo!
11 “Anyigbadzisitsalawo afa avi eye woafa nɛ elabena ame aɖeke megale
wofe adzɔnuwo flem o. 12 Adzɔnu siawoe nye sika, klosalo, kpexɔasiwo, dzonuwo,
aklala biɖibiɖiwo, ago, sedavɔ, avɔ dzῖwo, sitronʋufo vovovowo, kple nu vovovo
siwo wowɔ kple nyiɖu, ati xɔasiwo, akɔbli, gayibɔ kple kpexɔasiwo. 13 Bubuawoe
nye atikeʋeʋẽ, sinamɔn, detsifonuʋeʋẽwo, dzudzɔʋeʋẽdonuwo, kotoklobo, lifi, wain,
amitimi, wɔ meme, mɔlu, nyiwo, alẽwo, sɔwo kple wofe tasiaɖamwo, kluviwo kple
amewo fe luʋɔwo.
14 “Wo katã woagblɔ be, ‘kutsetse si nèdi vevie la do le asiwòme. Wò
kesinɔnuwo kple wò atsyɔ̃ hã tsrɔ̃; womagatrɔ agbɔ gbeɖe o.’ 15 Asitsala siwo dzra
nu siawo eye wokpɔ wofe kesinɔnuwo tso egbɔ la, atsi tre ɖe adzɔge ke le ŋɔdzi si lé
wo le efe fuwɔame ta la ta. Woafa avi, afa konyi, 16 eye woado ɣli be, ‘Babaa! O du
gã si do aklala biɖibiɖi kple avɔ dzῖ kpakple avɔ blɔtɔ fe awulegbe eye nède
sikakɔwla si le dzo dam, kpexɔasidzonuwo kple dzonu fufuiwo, babaa na wò! 17 Le
gafofo ɖeka pɛ ko me la, wò kesinɔnu gbogbo siawo tsrɔ̃!
“Azɔ la, kuɖɔɖola ɖe sia ɖe, ame siwo katã ɖoa tɔdziʋu, tɔdziʋukulawo, kple
ame siwo katã kpɔa wofe abolo tsoa fudzidɔwɔwɔ me la katã anɔ adzɔge. 18 Ne
wokpɔ dzo si wotɔe fe dzudzɔ le tutum la, woado ɣli be, ‘Du aɖe nɔ anyi kpɔ abe du
gã sia enea?’ 19 Woalɔ ke akɔ ɖe tame, woafa avi eye woado konyifaɣli be, ‘Babaa!
O du gã, afi si ame siwo katã si tɔdziʋu si nɔa fu dzi le la, kpɔ wofe kesinɔnuwo le.
Babaa na wò! Le gafofo ɖeka pɛ ko me, wotsrɔ̃e keŋkeŋ. 20 O dzifo, dzɔ dzi le eya
amea ta! Mi amekɔkɔewo, apostolowo kple nyagblɔɖilawo, mitso aseye! Elabena
Mawu drɔ̃ ʋɔnui ɖe ale si wòwɔ fu mi la ta.’ ”
21 Tete mawudɔla triakɔ aɖe tsɔ kpe aɖe si fe lolome anɔ abe wɔtute ene la,
fu gbe ɖe atsiafu me eye wògblɔ be, “Aleae woatsɔ dziku kple ŋusẽ afu Babilonia,
du gã la, anyii eye magafɔ gbeɖe o. 22 Kasaŋkufolawo, hadzilawo, dzekulawo kple
kpẽkulawo la, womagase wofe ŋkɔ le mewò akpɔ gbeɖe o. Nenema kee womagakpɔ
asinudɔwɔla aɖeke tɔgbi le mewò akpɔ gbeɖe o. Womagase wɔtutewo fe wɔtutu le
mewò akpɔ gbeɖe o. 23 Womagakpɔ akaɖi fe bibi le mewò akpɔ gbeɖe o. Nenema
kee ŋugbetɔ kple ŋugbetɔsrɔ̃ fe gbe magaɖi le mewò akpɔ gbeɖe o. Wò asitsalawoe
nye ame xɔŋkɔwo le xexeame ètsɔ wò akunyawɔwɔ kplɔ dukɔwo katã trae. 24
Wokpɔ nyagblɔɖilawo kple amekɔkɔewo kpakple ame siwo katã wowu le anyigba
dzi la fe ʋu le mewò”
Dzifonɔlawo dzi Haleluya
19 Le esia megbe la, mese nane si ɖi abe ameha gã aɖee le ɣli dom le dzifo ene
be “Haleluya! Ðeɖe kple ŋutikɔkɔe kpakple ŋusẽ nye míafe Mawu la tɔ, 2 elabena
efe ʋɔnudɔdrɔ̃wo nye nyatefe eye wole dzɔdzɔe. Ebu fɔ gbolo gã la, ame si do gu
anyigba to efe ahasiwɔwɔwo me. Ebia hlɔ̃ ɖe efe dɔlawo fe ʋu ta.”
3 Wogado ɣli ake be, “Haleluya! Efe dzotɔtɔ fe dzudzɔ le tutum le dzime yim
tso mavɔ me yi mavɔ me.”
4 Amegãxoxo blaeve-vɔ-eneawo kple nugbagbe eneawo tsyɔ mo anyi eye
wosubɔ Mawu, ame si nɔ anyi ɖe fiazikpui la dzi. Wodo ɣli be, “Amen, Haleluya!”
5 Tete gbe aɖe ɖi tso fiazikpui la gbɔ le gbɔgblɔm bena, “Mikafu míafe
Mawu la, mi efe dɔlawo katã, mi ame siwo vɔ̃nɛ, ame gblɔewo kple ame deŋgɔwo
siaa!”
6 Tete mese nu si ɖi abe ameha gã aɖe fe gbe, abe tsi geɖewo fe sisi fe
howɔwɔ alo dzi fe gbeɖeɖe sesẽ aɖe ene be, “Haleluya! Elabena míafe Afetɔ, Mawu,
Ŋusẽkatãtɔ lae le dzi ɖum. 7 Mina míadzɔ dzi, atso aseye eye míatsɔ ŋutikɔkɔe nɛ!
Elabena Alẽvi la fe srɔ̃ɖeŋkekenyui la ɖo eye efe ŋugbetɔ la dzra eɖokui ɖo le klalo.
8 Wotsɔ aklala biɖibiɖi fe awu si le dzo dam eye eŋuti kɔ la nɛ be wòado.” Aklala
biɖibiɖi nye dzɔdzɔenyenye fe dɔ siwo amekɔkɔeawo wɔ la fe dzesi.
9 Tete mawudɔla la gblɔ nam be, “Ŋlɔ be, ‘Woayra ame siwo wokpe va
Alẽvi la fe srɔ̃ɖeɖe fe fiẽnuɖufe!’ ” Egblɔ kpe ɖe eŋu be, “Esiawoe nye Mawu fe
nya vavãwo.” 10 Esi wògblɔ esiawo vɔ la medze anyi ɖe efe afɔnu be masubɔe.
Gake egblɔ nam be, “Mègawɔe o! Nye hã menye dɔla abe wò ke ene. Kpe ɖe
nɔviwò siwo lé Yesu fe ɖaseɖiɖime ɖe asi la ŋuti. Eya ta subɔ Mawu! Elabena Yesu
fe ɖaseɖiɖi nye nyagblɔɖi fe gbɔgbɔ.”
Sɔ ɣi dola la
11 Mekpɔ dzifo nu la ʋuʋu ɖi eye ame aɖe si le sɔ ɣi aɖe dzi la le nye ŋkume.
Sɔdola la fe ŋkɔe nye Nutefewɔla kple Nyatefetɔ. Edrɔ̃a ʋɔnu eye wòwɔa aʋa le
dzɔdzɔenyenye me. 12 Efe ŋkuwo le abe dzokaxɔxɔwo ene eye fiakuku geɖewo nɔ
efe ta. Woŋlɔ ŋkɔ aɖe ɖe eŋuti esi ame aɖeke menya o, negbe eya ŋutɔ ko. 13 Edo
awuʋlaya si wonyrɔ ɖe ʋu me eye efe ŋkɔe nye Mawu fe nya. 14 Dzifoʋakɔwo nɔ
eyome. Wonɔ sɔ ɣiwo dom eye wodo awu siwo wotɔ kple aklala biɖibiɖi, wofu tititi
eye wo ŋuti kɔ. 15 Yi ɖaɖɛ aɖe do tso efe nume esi wòatsɔ adza dukɔwo afo ɖii, aɖu
wo dzi kple gatikplɔ. Efia wain le wainfiafe kple Mawu ŋusẽkatãtɔ la fe dziku
helihelῖ. 16 Woŋlɔ ŋkɔ sia ɖe efe awuʋlaya kple efe ata ŋu be, ‘FIAWO DZI FIA
KPLE AƑETÔWO DZI AƑETÔ.”
17 Mekpɔ mawudɔla aɖe le tsitre ɖe ŋdɔgbe, ame si do ɣli kple gbe sesẽ na
xevi siwo katã le dzodzom le yame be, “Miva, mifo fu hena Mawu fe fiẽnuɖuɖu fe
kplɔ̃ɖoɖo gã la, 18 ale be miaɖu fiawo, aʋafiawo, kalẽtɔwo, sɔwo kple wo dolawo
kpakple amewo katã fe lã, ablɔɖeviwo kple kluviwo, ame gblɔewo kple ame
deŋgɔwo siaa.”
19 Tete mekpɔ lã wɔadã la kple anyigbadzifiawo kpakple wofe aʋakɔwo,
wofo fu hena awawɔwɔ kple ame si le sɔ ɣi la dzi kpakple efe aʋakɔ. 20 Ke wolé lã
wɔadã la kple aʋatsonyagblɔɖila la ame si wɔ nukunu geɖewo le efe ŋkɔ me. Etsɔ
dzesi siawo ble ame siwo xɔ lã wɔadã la fe dzesi, ame siwo hã subɔ efe legba la.
Wotsɔ wo kple eve la katã fu gbe ɖe aŋɔdzota si le bibim la me agbagbee. 21 Wowu
wo dometɔ mamlɛawo kple yi si do go tso sɔdola la fe nume eye dzifoxeviwo va ɖu
wofe lã eye woɖi fo.
Ƒe akpe ɖeka la
20 Eye mekpɔ mawudɔla aɖe wòɖi tso dzifo gbɔna. Ûeglobo la fe safui kple
gakɔsɔkɔsɔ gã aɖe nɔ esi. 2 Elé ʋɔ driba la, da xoxo ma, ame si nye gbɔgbɔ vɔ̃ alo
Satana eye wòblae hena fe akpe ɖeka. 3 Etsɔe fu gbe ɖe Ûegbobo la me eye wòtui
kple safui hetre enu be magable dukɔwo azɔ o va se ɖe esime fe akpe ɖeka la nawu
enu. Le ema megbe la, woaɖe gae hena ɣeyiɣi kpui aɖe.
4 Mekpɔ fiazikpui aɖewo, siwo dzi ame siwo wona ŋusẽe be woadrɔ̃ ʋɔnu la
nɔ, eye mekpɔ ame siwo nu wotso ta le, le wofe ɖaseɖiɖi na Yesu kple Mawu fe nya
la ta la fe luʋɔwo. Wogbɔ agbe eye woɖu fia kple Kristo hena fe akpe ɖeka. 5 Ame
kuku mamlɛawo megbɔ agbe o va se ɖe esime fe akpe ɖeka la wu enu. Esiae nye
tsitretsitsi gbãtɔ. 6 Yayratɔwo kple amekɔkɔewoe nye ame siwo kpɔ gome le
tsitretsitsi gbãtɔ me. Ku evelia mekpɔ ŋusẽ ɖe wo dzi o, ke woanye Osɔfowo na
Mawu kple Kristo eye woaɖu dzi kplii hena fe akpe ɖeka.
Satana fe anyidzedze
7 Ne fe akpe ɖeka la de la, woaɖe Satana tso efe gaxɔa me 8 eye wòado go ayi
aɖable dukɔwo le xexeame fe dzogoe eneawo dzi, kple Gɔg kpakple Magɔg ne
woafo amewo nu fu hena aʋawɔwɔ eye le xexlẽme la, wosɔ gbɔ abe futake ane. 9
Wozɔ to anyigba blibo la dzi heyi ɖade to ɖe Mawu fe amewo fe asaɖa, du si wòlɔ̃na
vevie. Ke dzo ge tso dzifo va fia wo katã. 10 Wotsɔ Satana, ame si ble wo la fu gbe
ɖe aŋɔdzota si le bibim la me, afi si wotsɔ lã wɔada la kple aʋatsonyagblɔɖila la hã
fu gbe ɖo. Woawɔ funyafunya wo zã kple keli tso mavɔ me yi mavɔ me.
Nuwuwuʋɔnudɔdrɔ̃
11 Tete mekpɔ fiazikpui ɣi gã aɖe kple ame si bɔbɔ nɔ edzi. Anyigba kple dziŋgɔlῖ si
le eŋkume eye tefe aɖeke meli na wo o. 12 Eye mekpɔ ame kukuwo, ame deŋgɔwo
kple ame gblɔewo nɔ tsitre ɖe fiazikpui la ŋgɔ eye woʋu agbalẽwo. Woʋu agbalẽ
bubu si nye agbegbalẽ la. Wodrɔ̃ ʋɔnu ame kukuawo ɖe nu si wowɔ woŋlɔ ɖe
agbalẽawo me la nu. 13 Atsiafu tsɔ ame kuku siwo le eme la hena. Ku kple tsῖefe hã
ɖe wofe ame kukuwo ɖe go eye wodrɔ̃ ʋɔnu ame sia ame ɖe nu si wowɔ la nu. 14
Wotsɔ ku kple tsῖefe fu gbe ɖe dzota la me. Dzota siae nye ku evelia. 15 Ne
womekpɔ ame aɖe fe ŋkɔ le agbegbalẽa me o la, wotsɔnɛ fua gbe ɖe dzota la me.
Yerusalem Yeye La
21 Eye mekpɔ dzifo yeye kple anyigba yeye, elabena dzifo gbãtɔ kple anyigba
gbãtɔ nu va yi eye atsiafu aɖeke hã megali o. 2 Mekpɔ Du Kɔkɔe la, si nye
Yerusalem yeye la, le ɖiɖim tso dzifo tso Mawu gbɔ, eye woɖo atsyɔ̃ nɛ abe ŋugbetɔ
si wowɔ leke na hena srɔ̃a ene. 3 Tete mese gbe gã aɖe tso fiazikpui la gbɔ le
gbɔgblɔm bena, “Azɔ la, Mawu fe nɔfe le amegbetɔwo dome, eye wòanɔ wo gbɔ.
Woanye efe dukɔ, Mawu ŋutɔ anɔ wo gbɔ eye wòanye wofe Mawu. 4 Atutu aɖatsi
sia aɖatsi ɖa le wofe ŋkuwo dzi; ku loo, alo konyifafa alo avifafa alo vevesese
maganɔ anyi o, elabena nuɖoanyi xoxoawo nu va yi”
5 Ame si nɔ anyi ɖe fiazikpui la dzi la gblɔ bena, “Mele nuwo katã wɔm
yeyee! Tete wògblɔ be, “Ŋlɔ nu sia da ɖi, elabena nya siawo nye nya siwo dzi woaka
ɖo eye wonye nyatefenyawo hã.”
6 Eyi edzi gblɔ nam be, “Wowɔe vɔ. Nyee nye A kple Z, Gɔmedzedze kple
Nuwuwu. Ame si tsikɔ le wuwum la, mana tsii wòano tso agbetsivudo la me,
femaxee. 7 Ame si ɖu dzi la anyi nu siawo katã fe dome, eye manye efe Mawu eye
eya hã anye vinye. 8 Gake vɔvɔ̃nɔtɔwo, dzimaxɔsetɔwo, ame vɔ̃ɖiwo, hlɔ̃dolawo,
ahasiwɔlawo, akunyawɔlawo, Trɔ̃subɔlawo kple alakpatɔwo katã la, wofe nɔfe anye
aŋɔdzota si le bibim ŋɔdzitɔe la me. Esiae nye ku evelia.”
9 Mawudɔla adre siwo lé kplu adre siwo me dɔvɔ̃ adre mamlɛawo le la
dometɔ ɖeka va gblɔ nam be, “Va, ne mafia wò ŋugbetɔ la, esi nye Alẽvi la srɔ̃.” 10
Tete wòkɔm dzoe le Gbɔgbɔ la me, heyi ɖe to gã kɔkɔ aɖe dzi eye wòɖe Du Kɔkɔe,
Yerusalem, si le ɖiɖim tso dzifo Mawu gbɔ la fiam. 11 Ele keklẽm kple Mawu fe
ŋutikɔkɔe eye efe keklẽ le abe kpexɔasi aɖe, abe yapiskpe ene eye eme kɔ keŋkeŋkeŋ
abe kristalokpe ene. 12 Wotɔ kpɔ titri kɔkɔ aɖe ɖe eŋu, woɖe mɔnu wuieve siwo nu
agbo le la ɖe glia me eye mawudɔla wuieve le agboawo nu. Woŋlɔ Israel fe to
wuieveawo fe ŋkɔwo ɖe agboawo dzi. 13 Agbo etɔ̃ le ɣedzefe, etɔ̃ le anyiehe, etɔ̃ le
dziehe eye etɔ̃ le ɣetoɖofe. 14 Woɖo gɔmeɖokpe wuiene na dua fe gliwo eye woŋlɔ
Alẽvi la fe apostolo wuieveawo fe ŋkɔwo ɖe wo dzi.
15 Mawudɔla si fo nu kplim la lé sikanu dzidzenu ɖe asi be yeadzidzi du la,
efe agbowo kple efe gliwo. 16 Wotso du la ale be efe kekeme kple didime siaa sɔ.
Edzidze du la eye wòkpɔ be efe didime, kekeme kple kɔkɔme katã nye dzidzeme
ɖeka si nye kilometa akpe eve kple alafa eve. 17 Edzidze gli la fe titrime, eye le
amegbetɔ fe dzidzeka si mawudɔla la lé la nu la, titrime la le meta blaade-vɔ-atɔ̃. 18
Wotsɔ yapiskpexɔasi ɖo gli lae eye wotsɔ sika si me kɔ abe ahuhõe ene la tso du lae.
19 Wotsɔ kpexɔasi vovovowo ɖo atsyɔ̃ na du la fe gɔmeɖokpee. Yapiskpe nye fli
gbãtɔ, wotsɔ safirekpe ɖo fli eveliae, fli etɔ̃lia nye kalkedonikpe, fli enelia nye
emeraldkpe, 20 woɖo fli atɔ̃lia kple sardonixkpe, fli adelia nye karneliakpe, adrelia
nye krisolitekpe, enyilia nye berilkpe, asiekelia nye topazkpe, ewoliae nye
krisoprasekpe, wuiɖekɛliae nye yakintkpe eye wuieveliae nye ametistkpe. 21 Agbo
wuieveawo nye kpexɔasi wuieve eye wowɔ agbo ɖe sia ɖe kple kpexɔasi ɖeka.
Wowɔ du mɔ gã la kple sika akuakua eye eme dza abe ahuhɔ̃e ene.
22 Nyemekpɔ gbedoxɔ aɖeke le du la me o, elabena Afetɔ Mawu Ŋusẽkatãtɔ
kple Alẽvi lae nye efe gbedoxɔ. 23 Du la mehiã ɣe alo ɣleti be woanae kekeli o,
elabena Mawu fe Ŋutikɔkɔe naa kekelii eye Alẽvi lae nye efe akaɖi. 24 Dukɔwo azɔ
le efe kekeli nu eye anyigbadzifiawo atsɔ wofe atsyɔ̃ age ɖe emee. 25 Efe agbowo
anɔ ʋuʋu ɖi ɖaa elabena zã mado le afi ma o. 26 Woatsɔ dukɔwo fe ŋutikɔkɔe kple
bubu ava emee. 27 Nu makɔmakɔ aɖeke mage ɖe eme gbeɖe o, nenema kee nye
ŋukpenanuwɔlawo kple ameblelawo hã, ke ame siwo fe ŋkɔwo woŋlɔ ɖe Alẽvi la fe
agbagbalẽ la me koe age ɖe eme.
Agbetɔsisi la
22 Tete mawudɔla la fia agbetsitɔsisi lam eye eme kɔ keŋkeŋkeŋ abe kristalokpe
ene, ele sisim tso Mawu fe fiazikpui la kple Alẽvi la gbɔ, 2 heva to dumɔ gã la titina.
Agbeti la le tɔsisi la fe gowo kple eve dzi, etsea ku wuieve ɣleti ɖe sia ɖe eye efe
aŋgbawo nye nu si ahe dɔyɔyɔ vɛ na dukɔwo. 3 Fifode aɖeke maganɔ anyi azɔ o.
Mawu kple Alẽvi la fe fiazikpui anɔ du la me eye efe dɔlawo asubɔe. 4 Woakpɔ efe
ŋkume eye efe ŋkɔ anɔ wofe ŋgo wo nu. 5 Zã maganɔ anyi o. Womahiã akaɖi fe
keklẽ alo ɣe fe keklẽ o, elabena Afetɔ Mawu ana akaɖi wo. Eye woaɖu fia tso mavɔ
me yi mavɔ me.
6 Mawudɔla la gblɔ nam be, “Nya siawo nye nya siwo ŋu woaɖo dzi ɖo eye
wonye nyatefe. Afetɔ la, nyagblɔɖilawo fe gbɔgbɔ fe Mawu la, dɔ efe mawudɔla be
wòafia efe dɔlawo nu siwo ava dzɔ kpuie.”
Yesu gbɔna
7 “Kpɔɖa, megbɔna kpuie! Woayra ame si lé nyagblɔɖi siwo le agbalẽ sia me la me
ɖe asi.”
8 Nye, Yohanes, nyee nye ame si se, hekpɔ nu siawo katã. Eye esi mese,
hekpɔ nu siawo la, medze klo ɖe mawudɔla si ɖe nu siawo katã fiam la fe afɔnu be
masubɔe. 9 Ke egblɔ nam be, “Mègawɔe O! Nye hã dɔla ko menye abe wò ke ene
kpe ɖe nɔviwò nyagblɔɖilawo ŋu kpakple ame siwo katã lé agbãle sia me nyawo ɖe
asi la ŋu. Eya ta subɔ Mawu!”
10 Tete wògblɔ nam be, “Mègatre nyagblɔɖi siwo le agbalẽ sia me nu o,
elabena ɣeyiɣi la te tu afe. 11 Vɔ̃wɔla nenɔ vɔ̃wɔwɔ dzi, ame vɔ̃ɖi nenɔ nu vɔ̃ɖi
wɔwɔ dzi, nyuiwɔla hã nenɔ nyuiwɔwɔ dzi eye ame si le kɔkɔe la, nenɔ kɔkɔenyenye
dzi.”
12 “Kpɔɖa, megbɔna kpuie! Nye fetu kpe ɖe ŋutinye, eye maxe fe na ame sia
ame le nu si wòwɔ nu. 13 Nyee nye A kple Z, Gbãtɔ kple Mlɔɛtɔ, Gɔmedzedze kple
Nuwuwu.
14 “Woayra ame siwo nya wofe awuʋlayawo be woakpɔ mɔ ayi ɖe agbeti la
gbɔ, eye be woato agboawo nu age ɖe du la me. 15 Ke avuwo, akunyawɔlawo,
ahasiwɔlawo, hlɔ̃dolawo Trɔ̃subɔlawo kple ame siwo lɔ̃ avatso eye wokanɛ hã la atsi
agboa godo.
16 Nye, Yesue dɔ nye mawudɔla be wòatsɔ ɖaseɖiɖi siawo na wò hena
hameawo. Nyee nye Ke tso David me kple efe dzidzimevi. Nyee nye ŋukeɣletivi
keklẽ la.”
17 Gbɔgbɔ la kple ŋugbetɔ la gblɔ be, “Va!” Eye ame siwo le esem la hã
negblɔ be, “Va!” Ne tsikɔ le ame aɖe wum la, neva noe faa eye ame sia ame si lɔ̃ ko
la nexɔ agbetsi wòano.
18 Mele nu xlɔ̃m ame sia ame si le agbalẽ sia me nyagblɔɖiwo sem la be: Ne
ame aɖe atsɔ nane akpe wo la, Mawu ana dɔvɔ̃ siwo katã fe nya woŋlɔ ɖe agbalẽa
me la nava edzi. 19 Eye ne ame aɖe aɖe nya aɖewo le nyagblɔɖigbalẽ sia me la,
Mawu mana wòakpɔ gome le agbeti la kple du kɔkɔe si ŋuti wofo nu le le agbalẽ sia
me la me o.
20 Ame si le ɖase ɖim le nu siawo ŋuti la gblɔ bena, “Ẽ, megbɔna kpuie”
Amen. Va, Afetɔ Yesu.
21 Afetɔ Yesu fe amenuveve nenɔ kple Mawu fe amewo. Amen.


c: text/html

text:
Ðe Biblia Ate Ŋu Akpe Ðe Ŋunye Ne Melé Blanuia?
Ale si Biblia ɖo eŋui
Ɛ̃, elabe “Mawu, ame si faa akɔ na ame siwo ŋu nu te la” gbɔe kpekpeɖeŋu nyuitɔ kekeake tsona.—2 Korintotɔwo 7:6.
Ale si Mawu kpena ɖe ame siwo lé blanui ŋui
Ŋusẽ. Mawu ‘ado ŋusẽ’ wò. Esia mefia be aɖe wò kuxiawo katã ɖa o, ke boŋ aɖo wò gbedodoɖawo ŋu ne èdo gbe ɖa nɛ be wòado ŋusẽ ye yeanɔ te ɖe kuxia nu. (Filipitɔwo 4:13) Ka ɖe edzi be ele klalo be yease wò gbedodoɖawo, elabe Biblia gblɔ be: “Yehowa tsɔ ɖe ame siwo fe dzi gbã gudugudu la gbɔ, eye wòxɔna na ame siwo fe gbɔgbɔ wofo fu anyi.” (Psalmo 34:19) Le nyatefe me la, Mawu ate ŋu ase gbe siwo nàdo ɖa nɛ be wòakpe ɖe ye ŋu, nenye be mete ŋu gblɔ ale si tututu nèle sesem le ɖokuiwò me nɛ o hã.—Romatɔwo 8:26, 27.
Kpɔɖeŋu nyuiwo. Biblia-ŋlɔla aɖe do gbe ɖa na Mawu be: “Yehowa, [nye nuxaxa fe] globofe mele yɔwòm tso!” Hakpala sia kpɔ akɔfafa le efe blanuilélea me esi wòɖo ŋku edzi be Mawu lɔ̃na faa tsɔa míafe vodadawo kea mí. Eya tae wògblɔ na Mawu be: “Yehowa, ne èbe, yealé vodadawo ɖi la, Afetɔ, ame ka anɔ te ma? Elabena gbɔwò tsɔtsɔke le, ne woavɔ̃ wò.”—Psalmo 130:1, 3, 4.
Mɔkpɔkpɔ. Tsɔ kpe ɖe ale si Mawu faa akɔ na mí egbeae ŋu la, edo ŋugbe be yeaɖe kuxi siwo katã nana míeléa blanui la ɖa keŋkeŋ. Ne ŋugbedodo ma va eme la, “womagaɖo ŋku tsãtɔwo [siwo dome blanuiléledɔ hã le] dzi, alo woava ame fe ta me o.”—Yesaya 65:17.
De Dzesii: Togbɔ be mí Yehowa Ðasefowo míelɔ̃ ɖe edzi be Mawu naa kpekpeɖeŋu ame siwo lé blanui hã la, míeyia kɔdzi ne míele dɔ, siwo dometɔ ɖekae nye blanuiléledɔ sesẽ, lém. (Marko 2:17) Ke hã míekafua dɔdamɔnu aɖeke be eyae nyo wu o, eye míebunɛ be ame ŋutɔe atso nya me le nya mawo ŋu.

robotstxt: allowed

filter: keep


text: 2 Le Pentekoste Ŋkekenyuia+ dzi la, wo katã wofo fu ɖe tefe ɖeka.2 Kasia wose nane fe ɖiɖi tso dzifo abe yafofo sesẽ aɖe ene, eye wòxɔ afe si me wole la katã me.+3 Eye wokpɔ nane si le abe dzofaɖewo ene la va dze ɖe wo dometɔ ɖe sia ɖe dzi ɖekaɖeka,4 eye gbɔgbɔ kɔkɔe yɔ wo katã taŋ,+ eye wode asi gbe vovovowo dodo me, abe ale si gbɔgbɔ la dee nu na wo ene.+5 Ɣemaɣi la, Yudatɔ mawuvɔ̃la siwo tso dukɔ sia dukɔ me le dzifoa te la nɔ Yerusalem.+6 Eya ta esi gbe sia ɖi la, ame gbogbo aɖe va fo fu, eye wofe nu ku, elabena wo dometɔ ɖe sia ɖe see wole eya ŋutɔ degbe dom.7 Le nyatefe me la, wotsi yaa eye wogblɔ be: “Kpɔ ɖa, menye Galileatɔwoe+ ame siawo katã, siwo le nu fom la nye oa?8 Ke aleke wɔ mía dometɔ ɖe sia ɖe le eya ŋutɔ degbe sem?9 Partiatɔwo, Mediatɔwo,+ Elamtɔwo,+ ame siwo tso Mesopotamia, Yudea, Kapadokia, Ponto, Asia nutowo me,+10 Frigia, Pamfilia, Egipte, Libia nuto siwo le Kirene gbɔ, kple amedzro siwo tso Roma, Yudatɔwo kple ame siwo trɔ dzi me zu Yudatɔwo siaa,+11 Kretatɔwo, kple Arabiatɔwo, wole nu fom tso Mawu fe nu dzɔtsuwo ŋu le mía degbe me míele sesem.”12 Ɛ̃, wo katã wofe mo wɔ yaa, wotɔtɔ, eye wonɔ wo nɔewo biam be: “Nu sia gɔme ɖe?”13 Ke ame bubuwo ɖu fewu le wo ŋu gblɔ be: “Wain yeyee le wo mum.”14 Ke Petro kple Ame Wuiɖekɛawo+ tsi tsitre, eye wòkɔ gbe dzi fo nu na wo be: “Yudea ŋutsuwo kple mi Yerusalem nɔlawo katã, minya esia, eye miɖo to miase nye nyawo.15 Le nyatefe me la, menye ahae ame siawo mu abe ale si miele esusum ene o, elabena ŋkekea fe gafofo etɔ̃lia* koe nye esia.16 Ke boŋ nya si wogblɔ ɖi to nyagblɔɖila Yoel dzie nye esi:17 ‘Mawu gblɔ be, “Le ŋkeke mamlɛawo me la, matrɔ nye gbɔgbɔ la fe ɖe akɔ ɖe ŋutilã fomeviwo katã dzi, eye mia viŋutsuwo kple mia vinyɔnuwo agblɔ nya ɖi, miafe ɖekakpuiwo akpɔ ŋutegawo, eye miafe amegãɖeɖiwo aku drɔ̃ewo,+18 eye matrɔ nye gbɔgbɔ la fe ɖe akɔ ɖe nye kluviwo kple nye kosiwo gɔ̃ hã dzi le ŋkeke mawo me, eye woagblɔ nya ɖi.+19 Mana nukunuwo nadze le dzifo kple dzesiwo le anyigba dzi, ʋu kple dzo kpakple dzudzɔ babla kɔtɔɔ.20 Ɣe ado viviti, eye ɣleti azu ʋu, hafi Yehowa* fe ŋkeke gã si nye atsyɔ̃ŋkeke la nava ɖo.21 Eye ame sia ame si yɔa Yehowa* fe ŋkɔ la, woaɖee.” ’+22 “Israel ŋutsuwo, mise nya siawo: Yesu, Nazaretetɔ la, nye ame si Mawu ɖe fia mi gaglãa. Mawu to ŋusẽdɔwo, nukunuwo kple dzesi siwo wòwɔ to edzi le mia dome la dzi ɖee fia,+ abe ale si miawo ŋutɔwo mienyae ene.23 Ame sia, si wode asi le Mawu fe tameɖoɖo kple nunyanya do ŋgɔ nu+ la, mieto sedzimawɔlawo dzi hee ɖe ati ŋu, eye miewui.+24 Ke Mawu fɔe ɖe tsitre+ esi wòɖee tso ku me,* elabena ku mete ŋu yi edzi lée ɖi o.+25 Elabena David gblɔ le eŋu be: ‘Metsɔa Yehowa* ɖoa ŋkunyeme ɖaa, elabena ele nye ɖusime, be magaʋã akpɔ o.26 Esia tae nye dzi kpɔ dzidzɔ, eye nye aɖe tso aseye. Eye manɔ* mɔkpɔkpɔ me;27 elabena màgblẽm* ɖe Tsiẽfe* o, eye màɖe mɔ be ame si wɔa nutefe na wò la nanyunyɔ o.+28 Èna menya agbemɔ la; àtsɔ dzidzɔ gã aɖi fo nam le ŋkuwòme.’+29 “Ŋutsuwo, nɔviwo, mina mafo nu na mi faa tso tɔgbui David ŋu, be eku, eye woɖii,+ eye efe yɔdo le mía dome va se ɖe egbe sia.30 Esi wònye nyagblɔɖila eye wònya be Mawu do ŋugbe na ye heka atam tsɔ ɖo kpe edzi be yeana yefe dzidzimeviwo* dometɔ ɖeka nanɔ yefe fiazikpui dzi+ ta la,31 ekpɔ Kristo la fe tsitretsitsi do ŋgɔ, eye wòfo nu tso eŋu be womegblẽe ɖe Tsiẽfe* o, eye efe ŋutilã hã menyunyɔ o.+32 Mawu fɔ nenem Yesu sia ɖe tsitre, eye mí katã míenye esia fe ɖasefowo.+33 Eya ta esi wodoe ɖe dzi wòyi ɖale Mawu fe ɖusime,+ eye wòxɔ gbɔgbɔ kɔkɔe si ŋugbe wodo la tso Fofo la gbɔ+ ta la, etrɔ nu si kpɔm miele hele sesem la kɔ ɖi.34 Elabena David melia yi dzifo o, ke boŋ eya ŋutɔ gblɔ be, ‘Yehowa* gblɔ na nye Afetɔ be: “Bɔbɔ nɔ nye ɖusime,35 va se ɖe esime matsɔ wò futɔwo awɔ wò afɔɖodzinui.” ’+36 Eya ta Israel fe afe blibo la nanyae nyuie be, Mawu ɖo Yesu sia si miehe ɖe ati ŋu+ la wòzu Afetɔ+ kple Kristo.”37 Esi wose nya siawo la, etɔ dzi na wo, eye wogblɔ na Petro kple apostolo susɔeawo be: “Ŋutsuwo, nɔviwo, nu kae míawɔ?”38 Petro gblɔ na wo be: “Mitrɔ dzi me,+ eye mina woanyrɔ mia dometɔ ɖe sia ɖe+ ɖe Yesu Kristo fe ŋkɔ me be woatsɔ miafe nu vɔ̃wo ake mi,+ eye miaxɔ gbɔgbɔ kɔkɔe fe nunana faa la.39 Elabena miawo kple mia viwo kpakple ame siwo katã le adzɔge ʋĩi, ame siwo katã Yehowa* mía Mawu la ayɔ va eɖokui gbɔ+ la, tɔe nye ŋugbedodo+ la.”40 Eye wògagblɔ nya bubu geɖewo tsɔ ɖi ɖase na wo tsitotsito, eye wòyi edzi xlɔ̃ nu wo be: “Mina woaɖe mi tso dzidzime gɔglɔ̃ sia me.”+41 Ale wonyrɔ ame siwo xɔ efe nya la kple dzi blibo,+ eye wotsɔ ame* anɔ akpe etɔ̃ kpe ɖe wo ŋu gbe ma gbe.+42 Eye woyi edzi lé fɔ ɖe apostoloawo fe nufiafiawo ŋu vevie, wodea ha ɖekae,* ɖua nu ɖekae,+ eye wonɔa gbedodoɖa dzi.+43 Nyatefee, vɔvɔ̃ ɖo amewo* katã, eye nukunu kple dzesi geɖewo nɔ eme vam to apostoloawo dzi.+44 Ame siwo katã va zu xɔsetɔwo la nɔ afi ɖeka, eye wowɔa nuwo katã ɖe du,45 wodzraa wofe nunɔamesiwo+ kple wofe nuwo, eye womaa nu siwo wokpɔ la na wo katã, ame sia ame ɖe efe hiahiã nu.+46 Eye wonɔa gbedoxɔa me gbe sia gbe kple tame ɖeka, woɖua nu le afe vovovowo me, eye wotsɔa dzidzɔ gã kple dzimekɔkɔ maa wofe nuɖuɖu kple wo nɔewo faa,47 nɔa Mawu kafum, eye dukɔ blibo la vea wo nu. Azɔ hã, Yehowa* tsɔa ame siwo xɔm wole ɖe agbe la kpena ɖe wo ŋu gbe sia gbe.+


text: 16 “Nɔ ŋku ɖom ɣleti Abib* dzi, eye nàɖu Ŋutitotoŋkekenyui na Yehowa wò Mawu,+ elabena ɣleti Abib mee Yehowa wò Mawu kplɔ wò tso Egipte le zã me.+2 Eye nàtsɔ ŋutitotolã, eɖanye alẽ alo nyi o,+ asa vɔ na Yehowa wò Mawu+ le tefe si Yehowa atia be yefe ŋkɔ nanɔ la.+3 Mègatsɔ nu ʋaʋã aɖeke ɖui o;+ ɖu amɔwɔ maʋamaʋã bolo, si nye fukpekpebolo, ŋkeke adre, elabena kplakplakpla dzie nènɔ dzo le Egipte-nyigba dzi.+ Wɔ alea nàtsɔ anɔ ŋku ɖom ŋkeke si dzi nèʋu dzo le Egipte-nyigba dzi le wò agbemeŋkekewo katã me.+4 Womakpɔ amɔwɔ ʋaʋã aɖeke le gbɔwò le wò anyigba blibo la katã dzi o ŋkeke adre,+ eye lã si nàtsɔ asa vɔ le fiẽ me le ŋkeke gbãtɔ dzi la fe ɖeke megatsi anyi le zã me ŋu nake ɖe edzi o.+5 Mèkpɔ mɔ asa Ŋutitotovɔ la le wò du siwo Yehowa wò Mawu tsɔ le nawòm la dometɔ ɖe sia ɖe ko me o.6 Ke boŋ nàsa vɔ la le tefe si Yehowa wò Mawu atia be yefe ŋkɔ nanɔ la. Ele be nàsa Ŋutitotovɔ la le fiẽ me, ne ɣe ɖo to teti ko,+ le ɣeyiɣi si tututu mieʋu dzo le Egipte la dzi.7 Eye nàmèe ahaɖui+ le tefe si Yehowa wò Mawu atia,+ eye ne ŋu ke la, nàtrɔ ayi wò ŋutɔ wò agbadɔ me.8 Ŋkeke ade nàɖu amɔwɔ maʋamaʋã bolo, eye ŋkeke adrelia nye takpegbe tɔxɛ na Yehowa wò Mawu. Mègawɔ dɔ aɖeke o.+9 “Nàxlẽ kwasiɖa adre. Ne wotsɔ hɛ gobɛ dze nuku si le bo dzi xaxa gɔme ko la, ekema nàdze kwasiɖa adreawo xexlẽ gɔme.+10 Emegbe nàɖu Kwasiɖawo Ƒe Ŋkekenyui na Yehowa wò Mawu,+ eye natsɔ nu siwo su asiwò la fe ɖe awɔ lɔlɔ̃nu faa nunanae, le ale si Yehowa wò Mawu yra wòe la nu.+11 Eye wò kple viwòŋutsu, viwònyɔnu, wò kluvi, wò kosi kple Lewi vi si le wò duwo* me, amedzro, tsyɔ̃evi kple ahosi siwo le dowòme siaa miakpɔ dzidzɔ le Yehowa wò Mawu ŋkume le tefe si Yehowa wò Mawu atia be yefe ŋkɔ nanɔ la.+12 Ðo ŋku edzi be yenye kluvi le Egipte kpɔ,+ eye nànɔ ŋku ɖom ɖoɖo siawo dzi ahanɔ wo dzi wɔm.13 “Ne èfo wò nukuwo, wò ami, kple wò wain nu fu vɔ la, ekema nàɖu Agbadɔŋkekenyui+ ŋkeke adre.14 Eye wò kple viwòŋutsu, viwònyɔnu, wò kluvi, wò kosi, Lewi vi, amedzro, tsyɔ̃evi kple ahosi, siwo le wò duwo me miakpɔ dzidzɔ le wò ŋkekenyui la dzi.+15 Ŋkeke adre sɔŋ nàɖu ŋkekenyui+ la na Yehowa wò Mawu, le tefe si Yehowa atia, elabena Yehowa wò Mawu ayra wò agblemenuwo katã kple nu siwo katã nèwɔna,+ eye dzidzɔ sɔŋ ko nàkpɔ.+16 “Wò ŋutsuwo katã nava Yehowa wò Mawu la ŋkume zi etɔ̃ le fea me le tefe si wòatia: le Amɔwɔ Maʋamaʋã Bolo Ŋkekenyui+ ɖuɣi, le Kwasiɖawo Ƒe Ŋkekenyui+ ɖuɣi kple Agbadɔŋkekenyui+ ɖuɣi, eye mele be wo dometɔ aɖeke nava Yehowa ŋkume me asi gbɔlo o.17 Nunana si ame sia ame atsɔ ɖe asi la nasɔ ɖe ale si Yehowa wò Mawu yrae la nu.+18 “Nàɖo ʋɔnudrɔ̃lawo+ kple dzikpɔlawo na to sia to le du* siwo katã Yehowa wò Mawu tsɔ le nawòm la me, eye woadrɔ̃ ʋɔnu dzɔdzɔe na dukɔ la.19 Mègatrɔ gbo ʋɔnudɔdrɔ̃ o,+ mègakpɔ ame ŋkume,+ alo axɔ zãnu o, elabena zãnuxɔxɔ ɖe wògbãa ŋku na nunyalawo,+ eye wòtrɔa gbo ame dzɔdzɔewo fe nya.20 Dzɔdzɔenyenye—dzɔdzɔenyenye yomee nàti,+ ne nànɔ agbe, eye nàxɔ anyigba si Yehowa wò Mawu tsɔ le nawòm la wòazu tɔwò.21 “Mègatu Asera-ti+ aɖeke fomevi ɖe Yehowa wò Mawu fe vɔsamlekpui si nàɖi la gbɔ o.22 “Mègawɔ trɔ̃sɔti aɖeke, si nye nu si Yehowa wò Mawu lé fui vevie la, hã na ɖokuiwò o.+


text:
Woyia Edzi Zɔna Le Nyatefea Me
Woyia Edzi Zɔna Le Nyatefea Me
“Nyemekpɔ dzidzɔ gã wu esia be, mese bena, vinyewo zɔna le nyatefe me o.”—YOHANES III, 4.
1. Nuka dzie ‘nyanyui la fe nyatefea’ hea susu yina?
AMESIWO dea ta agu na Yehowa “le gbɔgbɔ kple nyatefe me” la ko fe nue dzea eŋu. (Yohanes 4:24) Woɖoa to nyatefea hexɔa Kristotɔwo fe nufiafia blibo si wotu ɖe Mawu fe Nyaa dzi sena. ‘Nyanyui la fe nyatefe’ sia hea susu yia Yesu Kristo kpakple Yehowa fe dziɖulanyenye si ta Fiaɖufea aʋli la dzi. (Galatiatɔwo 2:14) Mawu ɖea mɔ “beble, si nu sẽ la” ɖoa amesiwo lɔ̃a aʋatsonyawo la gbɔ, gake agbekpɔkpɔ nɔ te ɖe nyanyuia dzixɔxɔse kple zɔzɔ le nyatefea me dzi.—Tesalonikatɔwo II, 2:9-12; Efesotɔwo 1:13, 14.
2. Nuka ŋue apostolo Yohanes kpɔ dzidzɔ ɖo vevie, eye aleke eya kple Gayo dome fomedodoa nɔ?
2 Fiaɖufegbefãɖelawo nye “hadɔwɔlawo na nyatefe la.” Abe alesi apostolo Yohanes kple exɔlɔ̃ Gayo wɔe ene la, woléa nyatefea me ɖe asi goŋgoŋ hezɔna le eme. Yohanes ŋlɔ na Gayo bena: “Nyemekpɔ dzidzɔ gã wu esia be, mese bena, vinyewo zɔna le nyatefe me o.” (Yohanes III, 3-8) Ne meganye ame tsitsi Yohanes ye fia nyatefea Gayo o hã la, apostoloa fe amegãɖeɖinyenye, Kristotɔ bibi si wònye, kple vifofo fe lɔlɔ̃ si le esi wɔe wòsɔ be woabu Gayo si anye ɖekakpui la be Yohanes fe gbɔgbɔmeviwo dometɔ ɖeka.
Nyatefea Kple Kristotɔwo fe Tadedeagu
3. Tameɖoɖo kae nɔ kpekpe siwo Kristotɔ gbãtɔwo wɔna la ŋu eye vi kae wòɖe?
3 Be Kristotɔ gbãtɔawo nasrɔ̃ nyatefea la, wokpena le hamewo me, le amewo fe afewo me zi geɖe. (Romatɔwo 16:3-5) Esia wɔnɛ be dzi ɖoa wo fo eye wodea dzi fo na wo nɔewo le lɔlɔ̃ kple dɔ nyui wɔwɔ me. (Hebritɔwo 10:24, 25) Tertullian (155–220 M.Ŋ. lɔfo) ŋlɔ ku ɖe amesiwo va nɔ anyi emegbe siwo yɔa wo ɖokui Kristotɔwoe ŋu be: “Míefoa fu xlẽa Mawu fe agbalẽwo . . . Míetsɔa nya kɔkɔe mawo nyia míafe xɔse, doa ŋusẽ míafe mɔkpɔkpɔ, hedzroa nusiwo dzi míeka ɖo me.”—Apology, ta 39.
4. Akpa kae hadzidzi wɔna le Kristotɔwo fe kpekpewo me?
4 Hadzidzi anya nye Kristotɔ gbãtɔwo fe kpekpewo fe akpa aɖe. (Efesotɔwo 5:19; Kolosetɔwo 3:16) Nufialagã Henry Chadwick ŋlɔ bena fe alafa evelia me ɖikela Celsus va kpɔ le ha siwo anye be eyae amesiwo yɔa wo ɖokui Kristotɔwo dzina ŋu be “wonyo ale gbegbe eye wofe ŋusẽkpɔɖeamedzia na wòlé blanui.” Chadwick gblɔ kpee be: “Clement si tso Alexandria nye Kristotɔwo ŋuti nuŋlɔla gbãtɔ si fo nu tso ha si fomevi nyo be Kristotɔ nadzi ŋu. Egblɔ be mele be wòanye esi aɖi lɔlɔ̃ha siwo dzi woɖua ɣe ɖo o.” (The Early Church, axa 274-5) Abe alesi Kristotɔ gbãtɔwo anya dzi hae ene ne wokpe ta la, nenema kee Yehowa Ðasefowo hã dzia ha siwo wotu ɖe Biblia dzi si me hagbe sẽŋu siwo kafua Mawu kple Fiaɖufea le la zi geɖe.
5. (a) Aleke wona gbɔgbɔmemɔfiafiae le Kristotɔ gbãtɔwo fe hamewo me? (b) Aleke nyatefe Kristotɔwo wɔ ɖe Yesu fe nya siwo woŋlɔ ɖe Mateo 23:8, 9 me dzii?
5 Le Kristotɔ gbãtɔwo fe hamewo me la, dzikpɔlawo fiaa nyatefea, eye subɔsubɔdɔwɔlawo kpena ɖe haxɔsetɔwo ŋu le mɔ vovovowo nu. (Filipitɔwo 1:1) Dziɖuhã si ɖoa ŋu ɖe Mawu fe Nya kple gbɔgbɔ kɔkɔea ŋu la na gbɔgbɔmemɔfiafia. (Dɔwɔwɔwo 15:6, 23-31) Womezã mawusubɔsubɔ me dzesideŋkɔwo o elabena Yesu de se na efe nusrɔ̃lawo be “Migana woayɔ mi be Rabi o, elabena ame ɖeka koe nye miafe nufiala, eye mi katã la nɔviwo mienye. Eye migayɔ ame aɖeke be mia fofo le anyigba dzi o; elabena ame ɖekae nye mia fofo, eyae le dzifo.” (Mateo 23:8, 9) Nuwo sɔ le Kristotɔ gbãtɔawo kple Yehowa Ðasefowo dome le go siawo kple bubu geɖewo me.
Woti Wo Yome le Gbefãɖeɖe Nyatefea Ta
6, 7. Togbɔ be ŋutifafa gbedasie nyatefe Kristotɔwo ɖea gbefãe hã la, aleke wowɔ nu ɖe wo ŋui?
6 Togbɔ be Fiaɖufegbedasi si hea ŋutifafa vɛ ye Kristotɔ gbãtɔwo ɖe gbefãe hã la, woti wo yome abe alesi woti Yesu hã yomee ene. (Yohanes 15:20; 17:14) Blemaŋutinyaŋlɔla John L. von Mosheim yɔ fe alafa gbãtɔ me Kristotɔwo be, “fufofo si me tɔwo me tameɖoɖo vɔ̃ fe nɔnɔme aɖeke menɔ o, siwo meɖoa aglãdzedze fe susu aɖeke gbeɖe be woatsɔ agblẽ nu le dukɔa ŋu o.” Ðk. Mosheim gblɔ be nusi “ku dzi na Romatɔwo ɖe Kristotɔwo ŋue nye alesi wofe tadedeagu la dzae heto vovovo tso kɔnu kɔkɔe siwo ame bubuwo wɔna la gbɔ.” Egblɔ kpee be: “Vɔsawo, gbedoxɔwo, nɔnɔmetatawo, nukpɔlawo, alo nunɔlawo fe ha mele wo si o; eye le esia ta ame geɖe siwo mele ɖeke nyam o, siwo susu be womate ŋu awɔ subɔsubɔ aɖeke esiawo manɔmee o la, doa vlo wo. Eyata wobua wo mawudzimaxɔselawoe; eye, le Romatɔwo fe sewo nu la, wobua amesiwo ŋu wotsɔ nya ɖo be wonye mawudzimaxɔselawo la be wonye ame fomea dome gblẽlawo.”
7 Nunɔlawo, aɖaŋudɔwɔlawo, kple ame bubu siwo kpɔa wofe agbemenuhiãhiãwo tso Dɔwɔwɔwo 19:23-40; Korintotɔwo I, 10:14) Tertullian ŋlɔ bena: “Wobui be Kristotɔawo gbɔe afɔku ɖesiaɖe si dzɔna ɖe Dukɔa dzi kple dzɔgbevɔ̃e ɖesiaɖe si dzɔna ɖe amewo dzi la tsona. Ne Tiber [tɔsisia] ɖɔ gbagbã ɖi, ne Nil metsa de tsi agblewo o, ne tsi medza o alo ne anyigba ʋuʋu, ne dɔ to, ne dɔvɔ̃ aɖe do la, nya ɖeka koe wogblɔna be: ‘Mitsɔ Kristotɔawo na dzatawo!’ ” Nuka kee woɖawɔ wo o, nyatefe Kristotɔwo ‘kpɔ wo ɖokui dzi nyuie le trɔ̃wo ŋuti.’—Yohanes I, 5:21.legba wɔwɔ me foe ɖe amewo nu be woatso ɖe Kristotɔ siwo mekpɔa gome le trɔ̃subɔsubɔnuwɔnawo me o la ŋu. (
Nyatefea Kple Subɔsubɔzãwo
8. Nukatae amesiwo zɔna le nyatefea me meɖua Kristmas o?
8 Amesiwo zɔna le nyatefea me foa asa na azã siwo mesɔ ɖe Ŋɔŋlɔawo nu o ɖuɖu elabena ‘fomedodo aɖeke mele kekeli kple viviti dome o.’ (Korintotɔwo II, 6:14-18) Le kpɔɖeŋu me, womeɖua Kristmas si woɖuna le December 25 dzi o. The World Book Encyclopedia gblɔ be: “Ame aɖeke menya ŋkeke si tututu dzi wodzi Kristo o.” The Encyclopedia Americana (1956 Tɔ) gblɔ be: “Saturnalia, si nye Romatɔwo fe azã aɖe si woɖuna le December titina fe wɔnawoe wokpɔ tsɔ le Kristmas fe dzidzɔ kɔnuwo dometɔ geɖe wɔmee.” M’Clintock kple Strong fe Cyclopædia gblɔ be: “Menye Mawue de Kristmas ɖuɖu fe se o, eye mele N[ubabla] Y[eyea] me o.” Eye agbalẽ si nye Daily Life in the Time of Jesus gblɔ be: “Alẽwo . . . nɔa kpo me le vuvɔŋɔli; eye esia dzaa ɖee fia be ŋkeke si woɖo na Kristmas ɖuɖu, le vuvɔŋɔli la, mesɔ o, elabena Nyanyuigbalẽawo gblɔ be alẽkplɔlawo nɔ gbedzi.”—Luka 2:8-11.
9. Nukatae Yehowa subɔla siwo nɔ anyi le blema kple esiwo li egbea fo asa na Easter ɖuɖu?
9 Wogblɔna be wotsɔa Easter ɖoa ŋku Kristo fe tsitretsitsizã dzii, gake nyatakakatsofe siwo ŋu kakaɖedzi le la gblɔ be edo fome kple alakpasubɔsubɔ. The Westminster Dictionary of the Bible gblɔ be Easter “nye azã aɖe si woɖuna le adame tsɔ dea bubu kekeli kple adame fe mawunɔ si nye Teutonic, si wonya le Anglo-Saxon be Eastre,” alo Eostre, la ŋu. Aleke kee wòɖale o, Encyclopædia Britannica (Tata 11 lia) gblɔ be: “Easter ɖuɖu ŋutinya aɖeke mele Nubabla Yeyea me o.” Kristotɔ gbãtɔwo meɖu Easter o eye Yehowa fe amewo meɖunɛ egbea o.
10. Azã ka ɖuɖue Yesu ɖo anyi, eye amekawoe lé eɖuɖu me ɖe asi pɛpɛpɛ?
10 Yesu mede se na eyomedzelawo be woaɖu yefe dzigbe alo tsitretsitsi zã o, ke boŋ Ŋkuɖoɖo efe vɔsakua dzie wòɖo anyi. (Romatɔwo 5:8) Le nyatefe me la, esia koe nye nudzɔdzɔ si fe azã wòde se na efe nusrɔ̃lawo be woaɖu. (Luka 22:19, 20) Yehowa Ðasefowo gakpɔtɔ ɖua fe sia fe fe azã sia si wogayɔna hã be Afetɔ fe Fiẽnuɖuɖu la.—Korintotɔwo I, 11:20-26.
Woɖe Gbefã Nyatefea le Anyigba Bliboa Dzi
11, 12. Aleke amesiwo zɔna le nyatefea me ɖaa kpea asi ɖe gbefãɖeɖedɔa ŋui?
11 Amesiwo nya nyatefea bunɛ mɔnukpɔkpɔe be yewoatsɔ yewofe ɣeyiɣi, ŋusẽ, kple nunɔamesi bubuwo aɖo anyi na gbefãɖeɖe nyanyuia. (Marko 13:10) Lɔlɔ̃nu faa nudzɔdzɔwoe wotsɔ do alɔ Kristotɔ gbãtɔwo fe gbefãɖeɖedɔae. (Korintotɔwo II, 8:12; 9:7) Tertullian ŋlɔ bena: “Ne nudzɔɖaka fomevi aɖe nɔ anyi gɔ̃ hã la, womedzɔa ga le amewo si le mɔa nu dea eme o, abe asitsadɔe mawusubɔsubɔ nye ene o. Amesiame tsɔa ga home sue aɖe vɛ ɣleti sia ɣleti—alo ɣesiaɣi si wòlɔ̃, eye ne elɔ̃, alo ne wòate ŋui ko; elabena womezinɛ ɖe ame aɖeke dzi o; enyea lɔlɔ̃nu faa nudzɔdzɔ.”—Apology, ta 39.
12 Lɔlɔ̃nu faa nudzɔdzɔwoe wotsɔna doa alɔ xexeame katã fe Fiaɖufegbefãɖeɖedɔ si wɔm Yehowa Ðasefowo le la hã. Le Ðasefoawo megbe la, ɖetsɔlemetɔ ŋudzedzekpɔlawo bunɛ mɔnukpɔkpɔe be yewoatsɔ yewofe nudzɔdzɔwo ado alɔ dɔ siae. Le afisia hã la, ɖekawɔwɔ aɖe le Kristotɔ gbãtɔawo kple Yehowa Ðasefowo dome.
Nyatefea Kple Ame Ŋutɔ fe Agbenɔnɔ
13. Petro fe nuxlɔ̃ame ka dzie Yehowa Ðasefowo wɔna ɖo le wofe agbenɔnɔ gome?
13 Abe amesiwo le zɔzɔm le nyatefea me ene la, Kristotɔ gbãtɔwo wɔ ɖe apostolo Petro fe nuxlɔ̃amea dzi be: “Miafe anyinɔnɔ le trɔ̃subɔlawo dome nanɔ nyuie, bene nusi ta wogblɔ nya ɖe mia ŋuti ɖo abe vɔ̃wɔlawo ene la, le miafe dɔ nyui wɔwɔ, siwo wodze si azɔ ŋuti la, woakafu Mawu le kpɔkpɔɖaŋkeke la dzi.” (Petro I, 2:12) Yehowa Ðasefowo wɔna ɖe nya siawo dzi.
14. Aleke Kristotɔwo bua modzakaɖeɖe ɖigbɔwoe?
14 Esi xɔsegbegbe do mo ɖa gɔ̃ hã la, amesiwo gblɔna be Kristotɔwoe yewonye fo asa na nuwɔna gbegblẽwo. W. D. Killen, si nye sɔlemeha la fe blemaŋutinyafialagã, ŋlɔ bena: “Le fe alafa evelia kple etɔ̃lia me la, fefewɔfe si le du gã ɖesiaɖe me nyea afisi amesiame dina be yewoayi; eye togbɔ be fefeawɔlawo nyea agbegbegblẽnɔlawo ŋutɔ hã la, ɣeyiɣia me tɔwo tsɔ wofe fefe siwo wowɔna ɖia kɔ na wofe dzodzro vɔ̃wo ɣesiaɣi. . . . Nyatefe Kristotɔwo katã nyɔŋu fefewɔfea. . . . Wotsria efe nuwɔna nyɔŋuwo; eye wofe dzixɔsewo na woléa fu mawu kple mawunɔwo fe trɔ̃subɔsubɔnuwɔna si wowɔna ɖaa la.” (The Ancient Church, axa 318-19) Yesu yomedzela vavã siwo li egbea hã foa asa na nu nyɔŋuwo kple modzakaɖeɖe ɖigbɔwo.—Efesotɔwo 5:3-5.
Nyatefea Kple “Dziɖuɖu Siwo Ŋusẽ Li Na”
15, 16. Amekawoe nye “dziɖuɖu, siwo ŋusẽ li na la,” eye aleke amesiwo le zɔzɔm le nyatefea me la bua woe?
15 Togbɔ be Kristotɔ gbãtɔwo nɔ agbe nyui hã la, Roma fiagã akpa gãtɔwo bu susu vɔ̃ ɖe wo ŋu. E. G. Hardy gblɔ be fiagãawo bu wo abe “yeaɖi zazɛ̃nyahela siwo ŋu bubu mele o” ene. Mɔmefia Pliny Suetɔ si ɖu Bithynia dzi kple Fiagã Trajan dome lɛtaŋɔŋlɔwo ɖee fia be dziɖulawo fe akpa gãtɔ menya nu boo aɖeke tso Kristotɔnyenye ŋu o. Aleke Kristotɔwo bua Dukɔae?
16 Abe alesi wònɔ le Yesu yomedzela gbãtɔwo gome ene la, Yehowa Ðasefowo bɔbɔa wo ɖokui na ‘dunyahedziɖuɖu siwo si ŋusẽ le’ la va ɖo afi aɖe. (Romatɔwo 13:1-7) Ne nusi amegbetɔwo bia kple Mawu fe lɔlɔ̃nu mewɔ ɖeka o la, nya me si woatso enye be: “Ele be, woabu Mawu awu amewo.” (Dɔwɔwɔwo 5:29) Agbalẽ si nye After Jesus—The Triumph of Christianity gblɔ be: “Togbɔ be Kristotɔwo makpɔ gome le fiagã subɔsubɔ me o hã la, womenye aglãdzelawo o, eye togbɔ be wofe subɔsubɔ to vovo eye wòtɔaŋku na trɔ̃subɔlawo o hã la, womenye ŋɔdzinu aɖeke na fiaɖufea o.”
17. (a) Dziɖuɖu ka fe akpadzinɔlae Kristotɔ gbãtɔwo nye? (b) Aleke Kristo yomedzela vavãwo wɔ ɖe Yesaya 2:4 me nyawo dzi le wofe agbe mee?
17 Kristotɔ gbãtɔwo nye Mawu fe Fiaɖufea fe Hebritɔwo 11:8-10) Abe wofe Afetɔ Yesu ke ene la, nusrɔ̃lawo menye ‘xexeame fe akpa aɖeke o.’ (Yohanes 17:14-16) Eye le amegbetɔwo fe aʋawɔwɔ kple dzrewɔwɔ tefe la, wotia ŋutifafa yome boŋ to ‘wofe yiwo tsɔtsɔ tu kodziwoe’ me. (Yesaya 2:4) Esi sɔlemeha ŋutinunyafiala Geoffrey F. Nuttall tsɔ wo nɔ sɔsɔm kple amesiwo ɖi wo la, egblɔ be: “Nɔnɔme si nɔ Kristotɔ gbãtɔwo si ɖe aʋawɔwɔ ŋu la sɔ pɛpɛpɛ kple amesiwo yɔa wo ɖokuiwo be Yehowa Ðasefowo la tɔ si dzi menya lɔ̃na ɖo na mí bɔbɔe.”akpadzinɔlawo, abe alesi ko blemafofo Abraham, Isak, kple Yakob xɔ ‘du si Mawu tu’ fe ŋugbedodoa dzi see ene. (
18. Nukatae susu aɖeke meli si ta dziɖuɖu aɖeke navɔ̃ Yehowa Ðasefowo o?
18 Abe akpaɖekedzimadela siwo bɔbɔa wo ɖokui na “dziɖuɖu siwo ŋusẽ li na” ene la, Kristotɔ gbãtɔawo menye ŋɔdzi na dunyahedziɖuɖu aɖeke o, eye nenema ke Yehowa Ðasefowo hã le. Dziehe Amerika nyadzɔdzɔgbalẽmetola aɖe ŋlɔ bena: “Nazãbubu kple makamakaɖeamedzie nana wosusuna be Yehowa Ðasefowo nye ŋɔdzinu na dunyahedziɖuɖu. Wonye ame fafawo kple amesiwo medzea aglã ɖe dziɖuɖu ŋu o abe alesi woakpɔ mɔ be mawusubɔsubɔha nanɔ ene.” Dziɖuɖumegã siwo nya nu tso Yehowa Ðasefowo ŋu la nya be susu aɖeke meli si ta yewoavɔ̃ wo o.
19. Nya kae woate ŋu agblɔ le Kristotɔ gbãtɔwo kple Yehowa Ðasefowo ŋu le adzɔxexe gome?
19 Mɔ ɖeka si nu Kristotɔ gbãtɔwo de bubu “dziɖuɖu siwo ŋusẽ li na” ŋu le enye to wofe adzɔwo xexe me. Esi Justin Martyr nɔ agbalẽ ŋlɔm na Roma Mɔmefia Antoninus Pius (138-161 M.Ŋ.) la, egblɔ be Kristotɔwo “lɔ̃na” xea wofe adzɔwo “faa wu amewo katã.” (First Apology, ta 17) Eye Tertullian gblɔ na Roma dziɖulawo be wofe adzɔxɔlawo “nada akpe na Kristotɔwo” le alesi wokpɔna egbɔ be yewoxe yewofe adzɔwo pɛpɛpɛ ta. (Apology, ta 42) Kristotɔwo kpɔ viɖe tso Pax Romana, alo Roma fe Ŋutifafa la me, tsɔ kpe ɖe efe se kple ɖoɖo, mɔdodo nyuiwo, kple fudzimɔzɔzɔ si me dedienɔnɔ nɔ ŋu. Esi wokpɔ alesi nu nyui siwo wowɔ ɖe vi na woe la, wowɔ ɖe Yesu fe nyawo dzi be: “Nusi nye kaisaro tɔ la, mitsɔe na kaisaro, Marko 12:17) Yehowa fe ame siwo li egbea wɔna ɖe aɖaŋuɖoɖo sia dzi eye wokafua wo le wofe nyatefetoto le adzɔxexe me ta.—Hebritɔwo 13:18.eye nusi nye Mawu tɔ la, na Mawu.” (
Nyatefe La—Nublanue Wònye
20, 21. Le nɔvilɔlɔ̃ si me ŋutifafa le gome la, nɔnɔme ɖeka tɔgbe kawoe le Kristotɔ gbãtɔwo kple Yehowa subɔla siwo li egbea si?
20 Esi Kristotɔ gbãtɔawo zɔ le nyatefea me ta la, ebla wo ɖekae le nɔviwo fe habɔbɔ si me ŋutifafa nɔ me abe alesi Yehowa Ðasefowo le egbea ene. (Dɔwɔwɔwo 10:34, 35) Lɛta aɖe si wota ɖe The Moscow Times me gblɔ be: “Wonya [Yehowa Ðasefowo] nyuie be wonye xɔlɔ̃wɔlawo, dɔmenyotɔwo, kple ame fafa siwo wote ŋu dea ha kplii bɔbɔe, siwo mefoa nya ɖe ame nu o eye wodia ŋutifafa le wofe fomedodo kple ame bubuwo me ɣesiaɣi . . . Zãnuxɔlawo, ahatsunolawo, alo atikevɔ̃ɖizãlawo mele wo dome o, eye menye nu sesẽ aɖeke tae o: Ðeko wodzea agbagba be wofe Biblia fe dzixɔsewo nafia mɔ wo le nusianu si wowɔna alo gblɔna me. Ne ɖe xexeametɔwo katã adze agbagba teti be yewoanɔ agbe ɖe Biblia fe mɔ nu abe alesi Yehowa Ðasefowo nɔnɛ ene la, míafe xexe vlo sia atrɔ kuraa.”
21 Encyclopedia of Early Christianity gblɔ be: “Sɔlemeha gbãtɔ la bu eɖokui amefome yeye ɖeka fe fufofo si me Yudatɔwo kple Trɔ̃subɔla siwo melɔ̃a wo nɔewo fe nya tsã o la nɔa ŋutifafa me le.” Yehowa Ðasefowo hã nye dukɔwo dome nɔviwo fe habɔbɔ si lɔ̃a ŋutifafa—xexeme yeye habɔbɔ aɖee nyatefe. (Efesotɔwo 2:11-18; Petro I, 5:9; Petro II, 3:13) Esi dedienɔnɔdzikpɔlawo fe amegã si le Pretoria Adzɔnuɖefiafe le South Africa kpɔ alesi Ðasefo siwo tso amefomeviwo katã me kpe ta le afima ŋutifafatɔe la, egblɔ be: “Amesiame wɔ nudzeame eye wonye nudzeamewɔlawo, amewo fo nu kple gbeɖɔɖɔe na wo nɔewo, ne woafo nu tso nɔnɔme si woɖe fia le ŋkeke ʋɛ siwo va yi me ŋu la—wo katã ɖo kpe miafe habɔbɔa me tɔwo fe agbenyuinɔnɔ dzi eye mienɔa anyi ɖekae abe fome kpɔdzidzɔ ɖeka ene.”
Woyra Wo le Nyatefea Fiafia Ta
22. Nukae le dzɔdzɔm le esi Kristotɔwo le nyatefea ɖem fia ta?
22 Paulo kple Kristotɔ bubuwo to wofe agbenɔnɔ kple gbefãɖeɖedɔa dzi ‘nɔ nyatefea ɖem fia.’ (Korintotɔwo II, 4:2) Ðe mèlɔ̃ ɖe edzi be Yehowa Ðasefowoe le esia ke wɔm hele nyatefea fiam dukɔwo katã me tɔwo oa? Le xexeame katã la amewo le nyatefe tadedeagu la me vam eye wole zi fom ɖe ‘Yehowa fe afe fe to la’ dzi madzudzɔmadzudzɔe. (Yesaya 2:2, 3) Ƒe sia fe la, ame akpe geɖe xɔa nyɔnyrɔ tsɔ ɖea wofe adzɔgbeɖeɖe na Mawu fiana si na be wole hame yeye geɖe ɖom.
23. Aleke nèkpɔ tso amesiwo le nyatefea fiam dukɔwo katã me tɔwo ŋu?
23 Togbɔ be Yehowa fe amewo tso tefe vovovowo hã la, wowɔ ɖeka le nyatefe tadedeagu me. Lɔlɔ̃ si woɖena fiana na wokpɔa wo dzea sii be Yesu fe nusrɔ̃lawoe wonye. (Yohanes 13:35) Èle ekpɔm be ‘Mawu le wo dome vavãa’? (Korintotɔwo I, 14:25) Èle amesiwo le nyatefea fiam dukɔwo katã la domea? Ne nenemae la, neva eme be nàyi edzi anɔ ŋudzedzekpɔkpɔ mavɔ ɖem fia ɖe nyatefea ŋu eye mɔnukpɔkpɔ nasu asiwò be nàzɔ le eme tegbee.
Aleke Nàɖo Wo Ŋui?
• Le tadedeagu gome la, ɖekawɔwɔ kae le Kristotɔ gbãtɔawo kple Yehowa Ðasefowo dome?
• Subɔsubɔzã ka koe amesiwo le zɔzɔm le nyatefea me la ɖuna?
• Amekawoe nye “dziɖuɖu, siwo ŋusẽ li na,” eye aleke Kristotɔwo bua woe?
• Aleke nyatefea nye nublanui?
[Biabiawo]
[Nɔnɔmetata si le axa 21]
Kristotɔwo fe kpekpewo nye yayra na amesiwo le zɔzɔm le nyatefea me la tso gbaɖegbe ke
[Nɔnɔmetata si le axa 23]
Yesu de se na eyomedzelawo be woaɖu yefe vɔsaku fe Ŋkuɖodzia
[Nɔnɔmetata si le axa 24]
Abe Kristotɔ gbãtɔawo ene la, Yehowa Ðasefowo dea bubu “dziɖuɖu, siwo ŋusẽ li na” ŋu


text: 11 Gileadtɔ Yefta+ nye aʋakalẽtɔ sesẽ aɖe; enye gbolo aɖe fe vi, eye Yefta fofoe nye Gilead.2 Gilead srɔ̃ dzi ŋutsuvi bubuwo hã nɛ. Esi srɔ̃a fe viwo tsi la, wonya Yefta hegblɔ nɛ be: “Domenyinu aɖeke masu asiwò le mía fofo fe me o, elabena nyɔnu bubu fe vie nènye.”3 Eya ta Yefta si le nɔviawo nu, eye wòva nɔ Tob-nyigba dzi. Eye ŋutsu dɔaɖekemawɔlawo va wɔ ɖeka kple Yefta, eye wodze eyome.4 Le ɣeyiɣi aɖe megbe la, Amonitɔwo kpe aʋa kple Israel.+5 Esi Amonitɔwo kpe aʋa kple Israel la, enumake Gilead-metsitsiwo yi be yewoaɖakplɔ Yefta tso Tob-nyigba dzi vɛ.6 Wogblɔ na Yefta be: “Va nye míafe aʋafia, ne míawɔ aʋa kple Amonitɔwo.”7 Ke Yefta bia Gilead-metsitsiwo be: “Menye miawoe lé fum vevie henyam le fofonye fe me oa?+ Ke nu ka tae mieva gbɔnye azɔ esi mieɖo xaxa me?”8 Eye Gilead-metsitsiwo gblɔ na Yefta be: “Esia ta míeva gbɔwò ɖo. Ne èyi kpli mí ɖawɔ aʋa kple Amonitɔwo la, àzu mí Gileadtɔwo katã fe kplɔla.”+9 Eya ta Yefta gblɔ na Gilead-metsitsiawo be: “Ne miekplɔm gbɔe meyi ɖawɔ aʋa kple Amonitɔwo, eye Yehowa ɖu wo dzi nam la, ekema mazu miafe kplɔla!”10 Eye Gilead-metsitsiawo ɖo eŋu na Yefta be: “Yehowa nanye ɖasefo* le mí kpli wò dome ne míewɔ nya si nègblɔ la dzi o.”11 Eya ta Yefta yi kple Gilead-metsitsiawo, eye dukɔ la tsɔe ɖo wofe kplɔla kple aʋafia. Eye Yefta gbugbɔ gblɔ nya siwo wògblɔ la katã le Yehowa ŋkume le Mizpa.+12 Eye Yefta dɔ ame ɖo ɖe Amonitɔwo+ fe fia gbɔ be: “Nu kae mewɔ ɖe ŋuwò* hafi nèho aʋa ɖe nye anyigba ŋu?”13 Amonitɔwo fe fia gblɔ na Yefta fe ame dɔdɔawo be: “Elabena Israel xɔ nye anyigba esime woʋu tso Egipte va,+ woxɔe tso Arnon+ va se ɖe Yabok va ɖo keke Yordan+ nu ke. Eya ta azɔ la, gbugbɔe nam kpoo.”14 Ke Yefta gadɔ ame ɖo ɖe Amonitɔwo fe fia ake15 be woagblɔ nɛ be:“Ale Yefta gblɔe nye esi: ‘Israel mexɔ Moabtɔwo+ fe anyigba kple Amonitɔwo fe anyigba+ o,16 elabena esime Israel ʋu tso Egipte la, woto gbedzi va ɖo Ƒudzĩ+ la nu heva Kades.+17 Eye Israel dɔ ame ɖo ɖe Edom-fia,+ be woagblɔ nɛ be: “Meɖe kuku, na míato wò anyigba dzi ayi,” ke Edom-fia+ meɖo toe o. Edɔ ame ɖo ɖe Moab-fia hã, ke eya hã melɔ̃ o. Eye Israel tsi Kades.+18 Esi woto gbea dzi la, wotso Edom-nyigba+ kple Moab-nyigba ɖi. Woto Moab-nyigba+ fe ɣedzefe gome heva fu asaɖa anyi ɖe Arnon nuto la me; womege ɖe Moab+ fe anyigba dzi o, elabena Arnon ye do lifo na Moab.19 “‘Emegbe Israel dɔ ame ɖo ɖe Amoritɔwo fe fia Sihon, si nye Hesbon-fia, eye Israel gblɔ nɛ be: “Meɖe kuku, na míato wò anyigba dzi ayi míawo ŋutɔwo mía nɔfe.”+20 Ke Sihon meka ɖe Israel-viwo dzi ne wòana woato efe anyigba dzi ayi o, eya ta Sihon fo efe amewo katã nu fu heva fu asaɖa anyi ɖe Yahaz, eye wòwɔ aʋa kple Israel.+21 Eye Yehowa, Israel fe Mawu la, tsɔ Sihon kple efe amewo katã de asi na Israel, ale be woɖu wo dzi, eye Israel xɔ Amoritɔ siwo nye anyigba ma dzi tɔwo la fe anyigba katã.+22 Ale woxɔ Amoritɔwo fe anyigba la katã wòzu wo tɔ tso Arnon-tɔsisia nu va se ɖe Yabok-tɔsisia nu, tso gbea dzi va se ɖe Yordan nu.+23 “‘Yehowa, Israel fe Mawu lae nya Amoritɔwo ɖa le efe dukɔ Israel+ ŋgɔ, azɔ wòa nèbe yeanya wo ɖa?24 Menye nu sia nu si wò mawu Kemos+ na wò lae nye tɔwò oa? Eya ta ame sia ame si mía Mawu Yehowa nya ɖa le mía ŋgɔ lae míanya ɖa.+25 Azɔ wòe nyo wu Moab-fia Balak,+ Zipor vi la? Ðe wòhe nya kple Israel alo wɔ aʋa kplii kpɔa?26 Esi Israel nɔ Hesbon kple eŋu duwo,+ Aroer kple eŋu duwo, kpakple du siwo katã le Arnon ŋu la me fe alafa etɔ̃ sɔŋ ɖe, nu ka tae mète kpɔ be yeagbugbɔ xɔe le wo si ɣemaɣi o?+27 Nyemewɔ nu vɔ̃ ɖe ŋuwò o, eya ta tɔwò medzɔ be nèho aʋa ɖe ŋunye o. Yehowa, Ʋɔnudrɔ̃la+ la, nadrɔ̃e le Israel-viwo kple Amonitɔwo dome egbea.’”28 Ke Amonitɔwo fe fia la meɖo to Yefta fe nya siwo wògblɔ ɖo ɖee la o.29 Ale Yehowa fe gbɔgbɔ va Yefta dzi,+ eye wòto Gilead kple Manase yi Mizpe si le Gilead, eye wòtso Mizpe si le Gilead+ ɖo ta Amonitɔwo gbɔ.30 Eye Yefta ɖe adzɔgbe+ na Yehowa gblɔ be: “Ne ètsɔ Amonitɔwo de asi nam la,31 ekema ame si ado tso nye afe fe agbo nu ava kpem ne megbɔ tso Amonitɔwo gbɔ le ŋutifafa me la, azu Yehowa tɔ,+ eye matsɔ ame ma ana abe numevɔsa+ ene.”32 Ale Yefta yi ɖawɔ aʋa kple Amonitɔwo, eye Yehowa tsɔ wo de asi nɛ.33 Esi wo hewu wo dometɔ gbogbo aɖewo ŋutɔ tso Aroer yi keke Minit—exɔ du blaeve—va se ɖe Abel-Keramim ke. Ale wobɔbɔ Amonitɔwo ɖe anyi le Israel-viwo ŋkume.34 Mlɔeba esi Yefta trɔ gbɔna efe me le Mizpa+ la, kpɔ ɖa, vianyɔnue nye ema do go le axatsɛ fom hele ɣe ɖum gbɔna ekpe ge! Ke eya koe nye vi ɖeka hɔ̃ si le esi. Viŋutsu alo vinyɔnu bubu aɖeke megale esi kpe ɖe eŋu o.35 Esi wòkpɔe la, edze efe awuwo hegblɔ be: “Ao, vinye! Ègbã dzi nam,* elabe èzu ame si menya de gbe. Elabe meɖe adzɔgbe na Yehowa, eye nyemagate ŋu atrɔe o.”+36 Ke egblɔ nɛ be: “Fofonye, ne èke nu na Yehowa la, ekema wɔm abe ale si nèdo ŋugbee+ ene, elabena Yehowa bia hlɔ̃ wò futɔ Amonitɔwo na wò.”37 Eye wògblɔ na fofoa be: “Wɔ nu sia ko nam: Ðe mɔ nam ɣleti eve manɔ ɖokuinye si, ne nye kple xɔ̃nyewo míayi toawo dzi aɖafa nye ɖetugbui leafe nyenye.”38 Eye wògblɔ nɛ be: “Heyi!” Ale wòɖe mɔ nɛ wòdzo ɣleti eve, eye eya kple exɔlɔ̃awo yi ɖafa efe ɖetugbui leafe nyenye le toawo dzi.39 Esi ɣleti eveawo wu enu la, etrɔ gbɔ va fofoa gbɔ, eye wòwɔ adzɔgbe si wòɖe le eŋu la dzi.+ Ke medɔ kple ŋutsu kpɔ o. Eye wòzu kɔnu* le Israel be,40 fe sia fe la, Israel ɖetugbuiwo yina ɖakafua Gileadtɔ Yefta fe vinyɔnu la, ŋkeke ene le fe ɖeka me.


text:
Gbedasi: 63-1229M Ame Aɖe Le Afisia Si Ate ŋu Asi Dzo La
Yesu Kristo Ƒe Dzedzeme Lɔlɔ̃tɔ,
Abe alesi ŋutsuvi sue si kpɔ ahuhɔ̃ea me ene eye mede dzesi be yenɔ yeɖokui kpɔm o la, azɔ míele Mawu fe Ahuhɔ̃e me kpɔm, Efe Nya la, eye míele dzesi deme be, FOFO, NYEE MA, menye Wò Nya la fe dzedzeme. Menye Wò Nya si woɖe ɖe go. Xɔsetɔ ye menye, menye Wò Ŋugbetɔ!
Gbedeasi ɖe sia ɖe si míesena la kɔa míafe Xɔse yia kɔkɔfe yeyewo. Egblɔ na mí be edze be míanɔ hatsotso etɔ̃ siawo fe dometɔ ɖeka me: Xɔsetɔwo, ame wɔ woɖokui xɔsetɔwo alo dzimaxɔsetɔwo. Esime míekpɔ Efe ahuhɔ̃e me la míedo ɣli be, “Mele ekpɔm, ɖikeke fe vɔvɔ̃li aɖeke manɔmee be, míenye Xɔsetɔwo. Elabena Xɔsetɔ ɖeka koe ate ŋu axɔ nuŋɔŋlɔ ɖe sia ɖe kple nyati ɖe sia ɖe dzi ase; FOFO, NYEE.”
Naneke meli si ate ŋu aɖikɔ na mí aɖana mí Agbe o negbe Mawu fe Nya si woɖe gblɔ ɖe nyafoka dzi. Mɔ ma ɖeka dzi ko Agbe ate ŋu ato ava, to Efe Nya si woɖe gblɔ, Mawu fe Gbe na míafe ŋkeke la dzi.
Midzra ɖo, geɖe wu gbɔna Kɔsiɖagbe sia, Siamlɔm 17, fe 2022. Amea ɖe le afisia si le Dzo la si ge, eye ne Ewɔe la, míakatã fe gbewo me ahe le ɣlidodo kple afadodo sesĩe be Amen, Aleluya, Woakafu Afetɔ la Ƒe Ŋkɔ, Ŋutikɔkɔe na Mawu ta, elabena Mawu Ŋutɔ ye anɔ nufom na mí teŋ aɖaɖe Efe Nya fia mí awu.
Abe alesi ŋdɔkutsu ma ke, si le keklẽm egbe la, ana bena nuku la naɖi hena nuŋeŋe la le Siamlɔm me ene. Mikpɔ nusi gblɔm mele la? Gake egbe fe Kekeli la mawɔ nyuie aɖeke le megbe le afima le Siamlɔm me o. Esẽnu wu. Lu la de ŋgɔ wu; ele klalo be Yeaxɔe. Amen. Kakaɖedzitɔe la nenema wòle.
Nuŋeŋe la tsi! Míede ŋgɔ wu hele klalo wu be Míaxɔe. Yesu ɖo nuɖukplɔ̃, afisi wonyia Mawu fe amekɔkɔeawo le kple ŋkeke la fe Nuɖuɖu si ɖi. Nyanyuie la fe Kekeli le kpeɖom edzi hele efiam bena Ele afisia egbea kpli mí. Ame kɔkɔewo le gbɔgbɔme Nuɖuɖu si wodzraɖo ɖi la ɖum, hele dzadzram ɖo hena Kɔkɔdzoe.
Ne míafe Pastɔ, Gbɔgbɔ Kɔkɔe la le nufom to Efe nyagblɔɖila si dzi woɖo kpe dzi la, trɔ asi le dzosimɔ̃ ma ŋu hesi Ɖeɖefia fe kekeli la, Agblɔ amesi Wònye le míafe ŋkeke me la na mí ko. Ado ɣli aɖana mí toklã be, mekpɔmɔ be miele alɔ̃ dɔm o ɖe.
Noa nye Kekeli le efe ŋkeke me. Mose nye efe gafofo la fe Kekeli, azɔ medɔ nyagblɔɖila sesẽ aɖe ɖo ɖe wò le wò ŋkeke me eye mele Nye Nya si fe ŋugbe medo la ɖem ɖe go. Enye Mawu fe Nya si woɖe ɖe go le wò ŋkeke me. Eyae nye egbe fe Kekeli la.
Esime Menɔ afisia le anyigba dzi le ŋutilã me zi mamlɛtɔ la, Metsɔ fo fe abolo atɔ̃ gbãtɔawo eye medze aboloawo ŋeŋe gɔme. Mewɔ abolo tso gbãtɔa me eye wòna nuɖuɖu ame akpe atɔ̃.
Emegbe la Metsɔ tɔmelã ɖeka, eye tso tɔmelã ma dzi la, mewɔ tɔmelã bubu gawɔ tɔmelã bubu ake, henyi ame akpe atɔ̃.
Gake le wò ŋkeke me la, naneke menɔ Asinye o. Ɖeko mefo nu hegblɔ be, “Gblɔe anɔ afima,” eye wònɔ afima, naneke manɔmee. Kadzidɔe menɔ asinye kpɔ o; ɖeke menɔ afima o. Ɖeko Megblɔ be, “Nedo,” eye wòdo. Nye Nya medana fu o, eye elebe wòava me.
Abe Israel viwo ene, esime wonɔ wofe mɔzɔzɔ me la, wonɔ mana yeye ɖum gbe sia gbe. Wonɔ zɔzɔm le Dzo Lilikpo fe Kekeli me. Dzo Lilikpo ma nye Yesu Kristo.
Egbe la Egali kpli mí ake, Dzo Lilikpo ma ake, le numawo ke si Wòwɔ wɔm esime Wònɔ anyigba dzi le afisia hele Efe Nya la ŋu wum.
Míele wò kpem be nàva tu mí Kɔsiɖagbe le ŋdɔ ga 12 me, Jeffersonville fe game esime míafe pastɔ, Gbɔgbɔ Kɔkɔe la, Dzo Lilikpo la, asi Ɖeɖefia fe Kekeli la, esime míase: 63-1229M “Ame Aɖe Le Afisia Si Ate Ŋu Asi Dzo La”.
Nɔvi. Joseph Branham
Mose I 1:3, Ta 2
Psalmowo 22
Yoel 2:28
Yesaya 7:14, 9:6, 28:10, 42:1-7
Mateo Kɔkɔe 4:12-17, Ta 24 kple 28
Marko Kɔkɔe ta 16
Nyaɖeɖefia ta 3


text: 21 Azɔ Israel ŋutsuwo ka atam le Mizpa+ be: “Mía dometɔ aɖeke matsɔ vianyɔnu ana Benyamin ŋutsu wòaɖe o.”+2 Eya ta dukɔ la va Betel,+ eye wobɔbɔ nɔ afi ma le Mawu vavã la ŋkume va se ɖe fiẽ, eye wodo ɣli hefa avi sesĩe.3 Eye wonɔ gbɔgblɔm be: “Oo Yehowa, Israel fe Mawu, nu ka ŋuti nu sia dzɔ le Israel? Nu ka tae to ɖeka bu egbea le Israel?”4 Le ŋufɔke la, dukɔ la fɔ ŋdi kanya, eye woɖi vɔsamlekpui ɖe afi ma be woasa numevɔwo kple ŋutifafavɔwo.+5 Eye Israel-viwo gblɔ be: “Ame kae le Israel-toawo katã dome si meva kpe ta ɖe Yehowa ŋkume o?” elabena woka atam vevie be woawu ame sia ame si mava Yehowa gbɔ le Mizpa o la godoo.6 Israel-viwo xa nu le nu si dzɔ ɖe wo nɔvi Benyamin viwo dzi la ta. Wogblɔ be: “To ɖeka tsrɔ̃ ɖa le Israel egbea.7 Aleke míawɔ akpɔ nyɔnu na ame siwo susɔ la, elabe míeka atam le Yehowa ŋkume+ be míatsɔ mía vinyɔnu aɖeke ana wo woaɖe o?”+8 Wobia be: “Israel-toawo dometɔ kae meva Yehowa gbɔ le Mizpa o?”+ Eva eme be ame aɖeke metso Yabes-Gilead va asaɖa la me, afi si ha la le o.9 Esi woxlẽ dukɔa la, wokpɔ be Yabes-Gileadtɔ aɖeke mele afi ma o!10 Eya ta ha la dɔ ame akpe wuieve le aʋakalẽtɔ sesẽwo dome ɖe afi ma. Woɖe gbe na wo be: “Miheyi ɖawu Yabes-Gilead nɔlawo kple yi, nyɔnuwo kple ɖeviwo gɔ̃ hã.+11 Nu si miawɔe nye esi: Mitsrɔ̃ ŋutsu sia ŋutsu kple nyɔnu siwo katã dɔ ŋutsu gbɔ kpɔ la gbidigbidi.”12 Ke wokpɔ nyɔnuvi alafa ene siwo nye ɖetugbui leafewo, siwo medɔ ŋutsu gbɔ kpɔ o la, le Yabes-Gileadtɔwo dome. Eye wokplɔ wo va asaɖa la me le Silo,+ le Kanaan-nyigba dzi.13 Eye ha blibo la dɔ ame ɖo ɖe Benyamin vi siwo le Rimon-gakpea+ dzi, eye wodo ŋugbe na wo be yewoawɔ ŋutifafa kpli wo.14 Eya ta Benyamin viwo trɔ gbɔ ɣemaɣi. Eye wotsɔ nyɔnu siwo woxɔ ɖe agbe le Yabes-Gilead+ nyɔnuwo dome la na wo, ke womede wo nu o.15 Eye dukɔ la xa nu le nu si dzɔ ɖe Benyamin+ dzi la ta, elabena Yehowa de mama Israel-toawo dome.16 Eye ha la fe ametsitsiwo gblɔ be: “Aleke míawɔ akpɔ nyɔnu na ŋutsu siwo susɔ la esi wotsrɔ̃ nyɔnuwo katã le Benyamin?”17 Woɖo eŋu be: “Ele be domenyinu nasu Benyamin fe agbetsilawo si, ne to ɖeka nu nagayi le Israel dome o.18 Gake míate ŋu atsɔ mía vinyɔnuwo ana wo o, elabena Israel-viwo ka atam be: ‘Aɖi ame si ana nyɔnu Benyamin la ŋu.’”+19 Eye wogblɔ be: “Kpɔ ɖa! Woɖua Yehowa fe ŋkekenyui fe sia fe le Silo,+ le Betel fe dziehe, le mɔ gã si tso Betel yi Sekem la fe ɣedzefe, le Lebona fe anyiehe.”20 Eya ta wogblɔ na Benyamin viwo be: “Miyi ɖade xa ɖe waingbleawo me.21 Ne miekpɔ Silo ɖetugbuiwo* do va be yewoado to aɖu ɣe la, ekema miawo hã miado tso waingbleawo me ava, eye mia dometɔ ɖe sia ɖe nalé Silo ɖetugbui ɖeka wòazu srɔ̃a, eye miatrɔ ayi Benyamin-nyigba dzi.22 Ne wo fofowo alo wo nɔviŋutsuwo he nya ɖe mía ŋu la, ekema míawo hã míagblɔ na wo be: ‘Mive mía nu le wo ta, elabena míekpɔ nyɔnu lé le aʋa na ŋutsuawo dometɔ ɖe sia ɖe wòzu srɔ̃a o,+ eye miate ŋu atsɔ nyɔnu na wo woaɖe evɔ miaɖi fɔ o.’”+23 Ale Benyamin viwo wɔe nenema pɛpɛpɛ, eye wo dometɔ ɖe sia ɖe lé nyɔnu ɖeka le nyɔnu siwo le ɣe ɖum la dome dzoe wòzu srɔ̃a. Emegbe wogbugbɔ yi wofe anyigba si dome wonyi la dzi, eye wogbugbɔ duawo tso+ henɔ wo me.24 Israel-viwo kaka le afi ma ɣemaɣi, eye ame sia ame yi to si me wòtso kple efe fome gbɔ, wo dometɔ ɖe sia ɖe dzo le afi ma yi anyigba si dome wònyi la dzi.25 Ɣemaɣi la, fia aɖeke menɔ Israel o.+ Ame sia ame wɔa nu si sɔ le eya ŋutɔ ŋkume.*